cyanic-selkie/wikianc huggingface dataset:
ফন্ট
স্লপ
এগু‌লো হ‌চ্ছে অন্যান্য ক্ষেত্র যেগু‌লো ফ‌ন্ট স্টাইলগু‌লোর ম‌ধ্যে ভিন্ন হ‌তে পা‌রে, কিন্তু অ‌ধিকাংশ সময়ই এগু‌লো‌কে মুদ্রাক্ষর-ছাঁদের পরিব্যাপ্ত বৈ‌শিষ্ট্য হি‌সে‌বে বি‌বেচনা ক‌রা হয়। যার ম‌ধ্যে র‌য়ে‌ছে: সংখ্যার গঠন (‌টেক্সট ফিগারস), মি‌নেস‌কিউল‌সমূহ, যেগু‌লো হ‌লো বড় হা‌তের অক্ষ‌রের ‌ছোট ভার্সন (‌ছোট বড় হা‌তের অক্ষরের), যদিও স্ক্রিপ্ট‌টি সেগু‌লোর জন্য বৈ‌শিষ্ট্যমূলক আকার তৈ‌রি কর‌লে। কিছু মুদ্রাক্ষর ছা‌দের এই কেসগু‌লোর জন্য আলাদা গ্লিফ এ‌কেবা‌রেই থা‌কে না, যার ফ‌লে ‌বি‌কেমারা‌লি‌টি-‌বাতিল ক‌রে ফে‌লে। যখন এই অক্ষরগু‌লোর অ‌ধিকাংশ উচ্চ কেস ক্যবহার ক‌রে, কিছু উভ-‌কেস বিদ্যমান থা‌কে, যা উভয় অক্ষ‌রের জন্য এক‌টি সাদৃশ্যপূর্ণ উচ্চতায় মি‌নেস‌কিউল অথবা মেযাযকিউল গ্লিফ বে‌ছে নেয়।
‌বিস্তার
কিছু মুদ্রাক্ষর-ছাঁদে এমন কিছু ফন্ট থা‌কে যেগু‌লো বর্ণমালার বিস্তা‌রের (প্রসারণ) ম‌ধ্যে পার্থক্য সৃ‌ষ্টি ক‌রে, য‌দিও এই বৈ‌শিষ্ট্যটি ‌বিস্তার বা স্ট্রো‌ক এর অপেক্ষা দূর্লভ। তুলনামূলক সরু ফন্টগু‌লো সং‌কো‌চিত, সং‌ক্ষিপ্ত বা সরু হি‌সে‌বে চি‌হ্নিত করা হয়, ফ্রু‌টিগা‌রের সিস্টে‌মে সং‌ক্ষিপ্ত ফ‌ন্টের দ্বিতীয় সংখ্যা- ৭। তুলনামূলক প্রসস্থ ফন্টগু‌লোকে প্রসস্থ, ব‌র্ধিত বা সম্প্রসা‌রিত বলা হয়। উভয়‌কেই অতি‌রিক্ত, অ‌তি বা "দি লাইক" যোগ কের আ‌রো শ্রেণীবদ্ধ করা যে‌তে পা‌রে। ফন্ট ডিজাইন‌কে সং‌ক্ষিপ্ত বিস্তা‌রে সং‌কোচিত করা এক‌টি জ‌টিল কাজ, এ‌তে স্ট্রোকগু‌লি আনুপা‌তিকভা‌বে সরু করা বা বড় হা‌তের অক্ষরগু‌লো‌কে সোজা একতরফা করা প্র‌য়োজন। যে‌হেতু তা‌দের গঠন সং‌ক্ষিপ্ত বিস্তা‌রে প‌রিণত করা স্বাভা‌বিক, তাই সান্স-স্যা‌রিফ এবং স্লাব স্যা‌রিফ ফন্টগু‌লো‌তে জন্য ক্ষে‌ত্রে সং‌ক্ষিপ্ত ফন্ট দেখ‌তে পাওয়া স্বাভা‌বিক। স্যা‌রিফ মুদ্রাক্ষর-ছাঁদগু‌লো সাধারণত শুধুমাত্র নিয়‌মিত বিস্তারের ক্ষেত্রে প্রয়োগ করা হয়।
তুলনামূলকভা‌বে সরু বা ছোট শব্দ অর্জন কর‌তে এই ভিন্ন ফন্টগু‌লোকে লেটার স্পে‌সিং প্রযু‌ক্তিগতভা‌বে পৃথক বৈ‌শি‌ষ্ট্যের অ‌ধিকারী হ‌তে হয়, বি‌শেষ ক‌রে সমর্থন‌যোগ্য লেখা শ্রে‌ণীবিন্যাসের জন্য।
অধিকাংশ মুদ্রাক্ষর-ছাঁদে আনুপাতিক বা মোনোস্পেস (যেমন- টাইপরাইটার-স্টাইল) বর্ণ বিস্তার বিদ্যমান থাকে, যদি স্ক্রিপ্টটি সেই সম্ভাবনা প্রদান করে। যা‌হোক, কিছু ধরনের ফন্ট দুটো স্টাইলই প্রদান ক‌রে। কিছু ফন্ট উভয় আনুপাতিক এবং নির্দিষ্ট বিস্তার (টেবুলার) সংখ্যা প্রদান করে, যেখা‌নে সাধারণত সংখ্যা ছোট হাতের অক্ষরের লৈ‌খিক গঠনের সাথে এবং বর্ণ বড় হা‌তের অক্ষ‌রের রৈ‌খিক গঠ‌নের সা‌থে একত্রিত হয়।
ফ‌ন্টের বিস্তার তার ব্যবহা‌রের উ‌দ্দে‌শ্যের উপর নির্ভর ক‌রে। "টাইমস নিউ রোমান‌" তৈ‌রি করা হ‌য়ে‌ছে ছোট বিস্তার বিদ্যমান রাখার উ‌দ্দে‌শ্যে, যা‌তে প‌ত্রিকায় বে‌শি লেখা আটানো যায়। অন্যদি‌কে পাঠ‌যোগ্যতা বাড়া‌তে পালা‌টি‌নোতে বড় বিস্তার ‌বিদ্যমান। সকল অবদানকারীর সম্মি‌লিত প্র‌য়োজনীয়তা মেটা‌তে কো‌নো চল‌চ্চিত্রের পোস্টা‌রের "‌বি‌লিং ব্ল‌ক" এ সাধারণত খুবই সং‌ক্ষিপ্ত লেখা ব্যবহৃত হয় এবং পোস্টা‌রের বা‌কি ফন্টগু‌লোর সা‌থে এ ফ‌ন্টের উচ্চতা সাদৃশ্যপূর্ণ হয়।
অপ‌টিক্যাল আকার
কিছু‌ দক্ষ মুদ্রাক্ষর-ছাঁদে এমন ফন্ট বিদ্যমান থা‌কে যেগু‌লো বি‌ভিন্ন আকার এবং ক্ষে‌ত্রে ব্যবহা‌রের উপ‌যোগী। যেমন: য‌দি সেগু‌লো ব্যবহারের উ‌দ্দেশ্য বড়-আকার প্রদর্শনীতে ব্যবহার উপ‌যোগী করা হয়, তাহ‌লে এক‌টি তুলনামূলক সরু‌ স্ট্রোক বিস্তার ব্যবহারের মাধ্যমে এবং য‌দি সেগ‌ু‌লো কো‌নো নিম্ন মা‌নের কাগ‌জে ছোট আকারে মু‌দ্রিত হয় তাহ‌লে ইঙ্ক ট্রাপ ব্যবহারের মাধ্য‌মে ব্যবহ‌ার উপ‌যোগী করা হয়। ধাতব্য লেখা‌লে‌খির সময়ে যে‌হেতু প্র‌তি‌টি আকার‌কে আলাদা ক‌রে তৈরি করা হ‌তো এবং কিছুটা নিজস্ব গঠ‌নে তৈ‌রি হ‌তো, সে‌হেতু এ‌টি অ‌ধিকাংশ মুদ্রাক্ষর-ছাঁদের এক‌টি সাধারণ বৈ‌শিষ্ট্য ছিল। উদাহরণস্বরূপ, ১৯৪৭ সা‌লে, একজন অ‌ভিজ্ঞতাসম্পন্ন লি‌নোটাইপ ডিজাইনার চাউ‌ন্সি এইচ গ্রিফথ তার প‌ত্রিকায় ব্যবহা‌রের উ‌দ্দে‌শ্যে কাজ করা এক‌টি লেখার সম্প‌র্কে তি‌নি বলেছিলেন যে, ৬ প‌য়েন্ট আকার ১২ প‌য়েন্ট আকা‌রের প্রসস্থতার ৫০% ‌ছিল না, কিন্তু ছিল ৭১%। যা‌হোক, পে‌ন্টোগ্রাফ অঙ্ক‌ণে এ‌টি‌কে ব্যবহার করতে অস্বীকার করা হয়। বি‌শেষ ক‌রে ফ‌টোস্থাপনা এবং ডি‌জিটাল ফন্টগু‌লো একই ফন্ট যে‌কো‌নো আকা‌রে মুদ্রণ করা সহজ ক‌রে দি‌য়ে‌ছে। সাম্প্র‌তিক বছরগু‌লো‌তে এক‌টি ছোট বিপ্লব দেখা দি‌য়ে‌ছে।   সাধারণত স্যা‌রিফ ফন্টগু‌লো‌র বিস্তৃ‌তি বে‌শি সূক্ষ্ম হওয়ায় এবং যে‌হেতু অ‌ধিক উজ্জলতার জন্য সেগু‌লো‌কে সেগু‌লোর ছোট আকা‌রের জন্য জড় হ‌য়ে‌ যাওয়া থে‌কে বে‌শি সুবিধা প্রদান ক‌রে এবং বড়গু‌লোর থে‌কে কম শ‌ক্তিশালী ক‌রা হয়, ‌সেহেতু অপ‌টিক্যাল আকারগু‌লো সেগু‌লোতে সাধারণত অ‌ধিক বিদ্যমান থা‌কে।
এ প্রকা‌রের গঠ‌নের জন্য বি‌ভিন্ন নামকর‌ণের পদ্ধ‌তি র‌য়ে‌ছে। এগু‌লোর ম‌ধ্যে এ‌ডো‌বি সি‌স্টে‌মের আ‌বিস্কার এবং প্রচলন করা এক‌টি পদ্ধ‌তি যা‌ স‌ঠিক আকার প‌য়ে‌ন্টের (মুদ্রাক্ষর-ছাদ অনুয‌ায়ী ভিন্ন) সা‌থে ক্ষেত্র অনুয‌ায়ী ব্যবহৃত বি‌ভিন্ন ফন্টকে নি‌দেশ ক‌রে:
‌পোস্টার
খুবই বড় আকার, সাধারণত ৭২ প‌য়েন্টের চে‌য়ে বড়।
প্রদর্শনী
বড় আকার, সাধারণত ১৯-৭২ প‌য়েন্ট
অনুশীর্ষ
বড় আকার, সাধারণত প্রায় ১৪-১৮ প‌য়েন্ট
(রেগুলার)
সাধারণত যেগু‌লোর নাম দেওয়া হয় না, সাধারণত প্রায় ১০-১৩ প‌য়েন্ট
ক্যাপশন
খুবই ছোট, সাধারণত ৪-৮ প‌য়েন্ট
মে‌ট্রিক
ফন্ট মে‌ট্রিকগু‌লো আকারের সা‌থে জ‌ড়িত সংখ্যাত্মক মা‌নের মেটা‌ডেটা এবং ফ‌ন্টে অথবা নিজস্ব গ্লি‌ফে বিদ্যমান সাম‌গ্রিক স্পেসকে নি‌র্দেশ ক‌রে। মে‌ট্রিকগু‌লোতে ফন্ট অনুয‌ায়ী ক্যাপ উচ্চতা (বড় হা‌তের লেখার উচ্চতা), এক্স-উচ্চতা (ছোট হা‌তের লেখার উচ্চতা), এ‌সেন্ডার উচ্চতা, ডি‌সেন্ডার গভীরতা এবং ফ‌ন্টের সীমানা বক্স থা‌কে। গ্লিফ-‌লে‌ভেল মে‌ট্রিকগু‌লো‌তে গ্লিফ সীমানা বক্স, অ‌গ্রিম বিস্তার (গ্লি‌ফের লেখনীর প্রাথ‌মিক অবস্থান এবং পরবর্তী গ্লি‌ফের লেখনীর প্রাথ‌মিক অবস্থানের ম‌ধ্যে স‌ঠিক দূরত্ব) এবং সাইড‌বিয়া‌রিংসমূহ (স্পেস, যা গ্লিফ সীমা‌রেখা অঙ্কণ ক‌রে) থা‌কে। অ‌নেক ডি‌জিটাল (কিছু ধাতব্য টাইপ) ফন্ট কার্নড হ‌তে পা‌রে, যা‌তে অক্ষরগু‌লো‌কে কাছাকা‌ছি অবস্থান করা‌নো যে‌তে পা‌রে। এই জে‌াড়াটি (Wa) এর এক‌টি সাধারণ উদাহরণ।
‌কিছু ফন্ট, বি‌শেষ ক‌রে যেগু‌লোর উ‌দ্দেশ্য পেশাগত ব্যবহার সেগ‌ু‌লো দ্বিগুণ হয়। সেগু‌লো একই বিস্তার বি‌শিষ্ট একা‌ধিক ভর দ্বারা তৈ‌রি, যা‌তে (উদাহরণস্বরূপ) রেগুলার থে‌কে বোল্ড অথবা ইটা‌লিক এ প‌রিবর্তন কর‌লে শ‌ব্দের জড়তায় কো‌নো প্রভাব না প‌ড়ে। প্রকৃতভা‌বে তৈ‌রি সা‌বোন এর এক‌টি উ‌ল্লেখ‌যোগ্য উদাহরণ ছিল (লি‌নোটাইপ জন‌প্রিয় ধাতব্য অক্ষরাস্থাপনা সি‌স্টে‌মে রেগুলার এবং ইটা‌লিক দ্বিগুণ করার সা‌থে এ‌টি এক‌টি মানসম্মত বৈ‌শিষ্ট্য ছিল, যাতে রোমান এর চে‌য়ে ছোট ইটা‌লি‌ক এর ম‌তো বেমানান গঠন প্র‌য়োজন হতো)।
‌যেগু‌লে‌া ডি‌জিটাল মুদ্র‌নে প্রারম্ভিক মান হ‌য়ে উ‌ঠে‌ছে তা‌দের এক‌টি নি‌র্দিষ্ট ভি‌ত্তি সেট ছিল অ্যা‌পেল এবং এডোবি এর তৈ‌রি ‌পোস্ট‌স্ক্রিপ্ট এর অন্তর্ভুক্ত কোর ফন্ট সেট (ইং‌রে‌জি‌তে: Core Font Set)। এই সে‌টের জন্য লাই‌সে‌ন্সিং ফি এড়া‌তে‌ অ‌নেক ক‌ম্পিউটার কোম্পানী একই স্পে‌সিং‌য়ের সা‌থে "‌মে‌ট্রিক সামঞ্জস্যপূর্ণ" নক-অফ ফন্ট অনু‌মো‌দিত ক‌রে‌ছে। অর্থাৎ, এ‌টি একই ডকু‌মেন্ট প্রদর্শন কর‌তে ব্যবহৃত হ‌তে পা‌রে, যা‌ সম্পূর্ণ ভিন্ন ম‌নে হ‌বে না। ‌পোস্ট‌স্ক্রিপ্ট ফন্ট যেমন: ‌হেল‌ভে‌টিকা এবং ক্রমাগত আই‌টি‌সি আভান্ত গা‌র্ডে -এর কার্যত সমতূল্য হওয়ায় এ‌রি‌য়েল এবং ‌সেঞ্চু‌রি গো‌থিক এটির উ‌ল্লখ‌যোগ্য উদ‌াহরণ।   মুক্তভা‌বে‌ পুনরায় বন্ট‌নের জন্য এরকম কিছু সেট তৈ‌রি করা হ‌য়ে‌ছে, উদাহরণস্বরূপ, রেড হেট -এর লিবা‌রেশন ফন্টসমূহ এবং গুগ‌ল -এর কো‌রো‌স্কোর ফন্টসমূহ ‌পোস্ট‌স্ক্রিপ্ট সেটের নকল এবং অন্যান্য সাদৃশ্যপূর্ণ ফন্ট যেমন- কা‌লি‌ব্রি মাই‌ক্রো‌সফট সফটওয়্যার এ ব্যবহৃত হয়। কো‌নো মে‌ট্রিক সামঞ্জস্যপূর্ণ গঠ‌নকে বিস্তারের সা‌থে আলাদা এবং তার উৎসের সা‌থে অ‌ভিন্ন দেখ‌তে হওয়া প্র‌য়োজনীয় না।
স্যা‌রিফ
য‌দিও অ‌ধিকাংশ মুদ্রাক্ষর-ছাঁ‌দকে তা‌দের স্যা‌রিফ দ্বারা শনাক্ত করা যায়, তারপরও কিছু সুপারফ্যা‌মি‌লি আ‌ছে যেগ‌ু‌লো সঙ্গবদ্ধ স্যা‌রিফ (অ্যা‌ন্টিকুয়া), স্যান্স স্যা‌রিফ (‌গ্রো‌টেস্ক) অথবা মধ্যবর্তী স্লাব স্যা‌রিফ (মিশরীয়), অথবা অর্ধ-স্যা‌রিফ ফন্ট এবং সেগু‌লো‌তে একই ভি‌ত্তি প্রান্তরেখা বিদ্যমান।
আ‌রো প্রচ‌লিত এক প্রকার ফ‌ন্ট (বি‌শেষ ক‌রে স্য‌া‌রিফ মুদ্রাক্ষর-ছাঁ‌দগু‌লোর) হ‌লো একান্তর বড় হা‌তের লেখা। এগু‌লো ইটা‌লি‌কের ম‌তো হ‌তে অ‌নেক সোয়াশ পে‌তে পা‌রে অথবা এগু‌লো সূচন‌া হি‌সে‌বে‌ ব্যবহারের জন্য সুন্দর গঠ‌নের হ‌তে পা‌রে। (ড্র‌প ক্যাপস)
‌বৈশ‌িষ্ট্যের প্রকার‌ভেদ
বিকল্প অক্ষরগু‌লো‌কে সাধারণত স্টাই‌লি‌স্টিক বিকল্প ব‌লে। এ‌টি ব্যবহারকারী‌কে প্র‌য়োজন অনুযায়ী কাস্টমাইজ তর‌তে বে‌শি সু‌বিধা প্রদান কর‌তে স‌ক্রিয় হ‌তে পা‌রে। এর ব্যবহার নতুনে নয়। ১৯৩০ এর দশ‌কে, গিল সান্স, এক‌টি ব্রি‌টিশ ফ্রন্ট, অন্যান্য দে‌শে প্রচ‌লিত ফিউচুরা ফন্টগুলোর অনুরূপ করতে বিকল্প‌ অক্ষরের সা‌থে কিক্রয় করা হয়, একই সম‌য়ে বেম‌বো তে দুই ধর‌নের 'R' ছিল, যার এক‌টির নিম্নভাগ প্রসা‌রিত ছিল, তার ১৫ শতা‌ব্দির নমুনার সা‌থে অনুরূপ ছিল কম প্রচ‌লিত সং‌ক্ষিপ্ত ভার্সন এবং অপরটি কম প্রচলিত সংক্ষিপ্ত ভার্সন। শ্রে‌ণিভূক্ত বিকল্প ফন্টগু‌লোর স্টাই‌লি‌স্টিক সেট এর অন্তর্ভুক্ত থাকা, স‌ক্রিয় এবং নি‌ষ্ক্রিয় একই স‌া‌থে হতে পা‌রে। উদাহরণস্বরূপ, ১৮ শতা‌ব্দির কালজন ফন্ট এর পুনঃপ্রবর্তন উই‌লিয়াম কালজন টেক্সট এর ইটা‌লিক এর আকৃ‌তি প্রকৃত গঠ‌নের সা‌থে সাদৃশ্যপূর্ণ অ‌নেক বে‌শি সোয়াশ থা‌কে। আ‌রো এক‌টি অনাবশ্যক আ‌বির্ভা‌বের জন্য এগু‌লো সব একবা‌রেই স্টাইলি‌স্টিক সেট ৪ এর সা‌থে‌ সংযুক্ত হ‌য়ে বন্ধ হ‌য়ে যে‌তে পা‌রে। প্রা‌তিষ্ঠা‌নিক প্রকাশনার জন্য তৈ‌রি, জু‌নি‌কোড মধ্যযুগীয় ল্যা‌টি‌ন এ ব্যবহৃত এক ধর‌নের "e" সাক্রিয় করতে এসএস১৫ ব্যবহার ক‌রে। এক‌টি সংস্থা তা‌দের নিজস্ব ব্যবহা‌রের জন্য এক‌টি বাণি‌জ্যিক ফ‌ন্টের প‌রিব‌র্তিত ভার্সনকে অনু‌মোদিত ক‌রে‌ছে, ই‌তোম‌ধ্যে, তা‌দের পছন্দনীয় বিকল্পগু‌লো‌কে ডি‌ফোল্ট এ প‌রিবর্তন করার জন্য অা‌বেদন করা হ‌তে পা‌রে।
‌শিশু‌দের গ্র‌ন্থে ব্যবহা‌রের জন্য অজ‌টিল ফন্টগু‌লোর ব্যবহার প্রচ‌লিত। ছোট হা‌তের অক্ষর "a" ও "g" (কখে‌নো কখ‌নো y এবং l) এর আকৃ‌তি এগুলো শিশু‌তোষ বা স্কুলকুক এর বিকল্প বলা‌ যে‌তে পা‌রে। ঐ‌তিহ্যগতভা‌বে বিশ্বাস করা হয়ে‌ যে, এগু‌লো হা‌তের লেখার অনুরূপ হওয়ায় শিশু‌দের পড়ার জন্য সহজ এবং কম বিভ্র‌া‌ন্তিকর। অন্যান্য স্কুলবুক অক্ষর অ্যাক‌জি‌ড্যানজ-‌গ্রো‌টেস্ক, ‌গিল সান্স এবং ‌বেম্বো এর ম‌তো জন‌প্রিয় ফ্যা‌মি‌লিগু‌লোর সম্পূরক। বিদ্যাল‌য়ে ব্যবহা‌রের জন্য এক‌টি জন‌প্রিয় ফন্ট হ‌লো- সাসসুন সান্স।
‌বিকল্প অক্ষরগু‌লো ছাড়াও ধাতব্য লেখা‌লে‌খির যু‌গে ‌নিউ ইয়র্ক টাইমস এক‌টি সাধারণ বড় না‌মের জন্য এক‌টি ছোট সং‌ক্ষিপ্ত একক ধর‌নের ফন্ট‌কে অনু‌মো‌দিত ক‌রে, যার আ‌বির্ভাব সাধারণত খব‌রের শি‌রোনো‌মে হ‌তে পা‌রে, যেমন-""Eisenhower", "Chamberlain" অথবা "Rockefeller"
উপ‌স‌েট গঠন
এক‌টি সাধারণ ফ‌ন্টে শত শত এমন‌কি হাজার হাজার গ্লিফ থাক‌তে পা‌রে, যেগু‌লো বি‌ভিন্ন ভাষার বর্ণমালা‌কে উপস্থাপন ক‌রে। বে‌শিরভাগ সময়ই ব্যবহারকারী‌দের তা‌দের জন্য উন্মুক্ত গ্লি‌ফগু‌লোর এক‌টি ছোট উপ‌সেট প্র‌য়োজন হয়। উপ‌সেট গঠন এ ক্ষে‌ত্রে ফাইলের আকার হ্রাস করার ল‌ক্ষে কো‌নো ফন্ট ফাইল থে‌কে অ‌প্র‌য়োজনীয় গ্লিফ অপসার‌ণের এক‌টি প্র‌ক্রিয়া। যে‌হেতু ফ‌াই‌লের আকার হ্রাস করার অর্থ পৃষ্ঠা লো‌ডের সময় এবং সার্ভা‌রের লোড হ্রাস করা, সে‌হেতু এ‌টি ও‌য়েব ফন্টগু‌লোর জন্য নি‌র্দিষ্টভা‌বে গুরুত্বপূর্ণ। ফন্ট পৃ‌থিবীর বিভিন্ন অঞ্চ‌লের জন্য আলাদা আলাদা ফাই‌লে ‌তৈ‌রি হ‌তে পা‌রে, য‌দিও ও‌পেন টাইপ ফর‌মে‌টের বিস্তৃ‌তির সা‌থে এ‌টির ব্যবহার এখন ক‌মে হ‌য়ে যা‌চ্ছে।
শাওন চৌধুরী
শাওন চৌধুরী বাংলাদেশী বংশোদ্ভূত একজন বিখ্যাত ব্রিটিশ বক্সার। তিনি ইংল্যান্ডের লিভারপুলে অনুষ্ঠিত 'বৃটিশ অ্যামেচার ফ্রি স্টাইল বক্সিং চ্যাম্পিয়নশীপে' প্রতিদ্বন্দ্বী দুইবারের বৃটিশ চ্যাম্পিয়নকে হারিয়ে বৃটিশ অ্যামেচার বক্সিং চ্যাম্পিয়ন হবার গৌরব অর্জন করেন। ‌
প্রাথমিক পরিচয়
শাওন চৌধুরীর আদি বাড়ি বৃহত্তর সিলেটের সুনামগঞ্জ জেলার জগন্নাথপুর উপজেলাধীন কুবাজপুর গ্রামে। শাহাব চৌধুরী ও সৈয়দা শাহনাজ হোসনে জাহান সাইদা চৌধুরীর পুত্র শাওন চৌধুরী লেখাপড়ার পাশাপাশি বক্সিংকে  নিজের ক্যারিয়ার হিসেবে বেছে নিয়েছেন। ‌
খেলাধুলা
২০২১ সালে ইংল্যান্ডের লিভারপুলে অনুষ্ঠিত বৃটিশ অ্যামেচার ফ্রি স্টাইল বক্সিং চ্যাম্পিয়নশীপ প্রতিযোগিতায় প্রতিদ্বন্দ্বী  সাবেক দুই বারের বৃটিশ চ্যাম্পিয়নকে হারিয়ে শাওন চৌধুরী ব্রিটিশ অ্যামেচার বক্সিং চ্যাম্পীয়ন হবার গৌরব অর্জন করেন।
সামন্ত লাল সেন
সামন্ত লাল সেন (জন্ম ২৪ নভেম্বর ১৯৪৯) একজন বাংলাদেশি বার্ন অ্যান্ড প্লাস্টিক সার্জন। তিনি শেখ হাসিনা জাতীয় বার্ন ও প্লাস্টিক সার্জারি ইনস্টিটিউটের প্রধান সমন্বয়ক হিসেবে দায়িত্ব পালন করছেন। চিকিৎসাসেবায় বিশেষ অবদানের জন্য বাংলা একাডেমি তাকে ২০১৮ সালে সম্মানসূচক ফেলোশিপ প্রদান করে। তিনি বাংলাদেশ প্লাস্টিক সার্জন সোসাইটির সভাপতি হিসেবেও দায়িত্ব পালন করছেন।
প্রারম্ভিক জীবন
সামন্ত ১৯৪৯ সালের ২৪ নভেম্বর তৎকালীন পূর্ববঙ্গের সিলেটের হবিগঞ্জের নাগুরা গ্রামে জন্মগ্রহণ করেন। তার পিতার নাম জিতেন্দ্র লাল সেন যিনি সরকারি চাকরি করতেন। তিনি সেন্ট ফিলিস হাইস্কুল থেকে ১৯৬৪ সালে মাধ্যমিক সম্পন্ন করে সুরেন্দ্রনাথ কলেজ থেকে উচ্চ মাধ্যমিক সম্পন্ন করেন। ১৯৭৩ সালে তিনি চট্টগ্রাম মেডিকেল কলেজ থেকে এমবিবিএস পাস করেন। ১৯৮০ সালে অস্ট্রিয়ার ভিয়েনা থেকে ‘ডিপ্লোমা ইন স্পেশালাইজড সার্জারি’ ডিগ্রি অর্জন করেন। পরবর্তীতে জার্মানি ও ইংল্যান্ডে সার্জারিতে আরো প্রশিক্ষণ গ্রহণ করেন।
কর্মজীবন
সামন্ত এমবিবিএস পাস করার পর ১৯৭৫ সালে হবিগঞ্জের বানিয়াচংয়ে তার কর্মজীবন শুরু করেন। পরে ঢাকায় বদলি হয়ে শহীদ সোহরাওয়ার্দী মেডিকেল কলেজ হাসপাতালে যোগ দেন। ১৯৮০ সালে তিনি ঢাকা মেডিকেল কলেজ হাসপাতালে যোগদান করেন। ডা. মোহাম্মদ শহীদুল্লাহর নেতৃত্বে ঢাকা মেডিকেলে ১৯৮৬ সালে বাংলাদেশের প্রথম বার্ন বিভাগ চালু হয়। সামন্ত এই বিভাগ চালু করতে গুরুত্বপূর্ণ ভূমিকা পালন করেন। পরে ২০০৩ সালে বার্ন ও প্লাস্টিক সার্জারির জন্য সতন্ত্র একটি ইউনিট প্রতিষ্ঠা করা হয়। তিনি এ ইউনিটের প্রতিষ্ঠাকালীন পরিচালক হিসেবে দায়িত্ব পালন করে অবসরে যান। পরে সরকার তাকে ঢাকা মেডিকেল কলেজ হাসপাতালের বার্ন ও প্লাস্টিক সার্জারি ইউনিটের প্রধান সমন্বয়ক হিসেবে নিয়োগ প্রদান করে। পরবর্তীতে এই ইউনিটটিকে সতন্ত্র একটি ইন্সটিটিউটে রুপান্তর করে শেখ হাসিনা জাতীয় বার্ন ও প্লাস্টিক সার্জারি ইনস্টিটিউট নামে ২০১৯ সালের ৪ জুলাই এখান থেকে চিকিৎসা সেবা প্রদান শুরু হয়। শুরু থেকেই সামন্ত এর প্রধান সমন্বয়কের দায়িত্ব পান।
ব্যক্তিগত জীবন
সামন্ত ব্যক্তিগত জীবনে রত্না সেনের সাথে বিবাহ বন্ধনে আবদ্ধ হন। এই দম্পতির এক ছেলে ও এক মেয়ে রয়েছে।
কয়লা ইউনিয়ন
কয়লা ইউনিয়ন (Koyla Union) বাংলাদেশের খুলনা বিভাগের সাতক্ষীরা জেলার অন্তর্গত কলারোয়া উপজেলার একটি ইউনিয়ন।
মৈথিলী উইকিপিডিয়া
মৈথিলী উইকিপিডিয়া হচ্ছে অনলাইন বিশ্বকোষ উইকিপিডিয়ার মৈথিলী ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। মৈথিলী উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নারী ভোটাধিকার রুমাল
ডান|থাম্ব| নারী ভোটাধিকার রুমাল (মার্চ ১৯১২) নারী ভোটাধিকার রুমাল হল একটি রুমাল যা ইংল্যান্ডের ওয়েস্ট সাসেক্সের ওয়েস্ট হোথলির প্রিস্ট হাউসে প্রদর্শিত হয়। এটিতে ছেষট্টিটি সূচিযুক্ত স্বাক্ষর ও দুই সেট আদ্যক্ষর রয়েছে, বেশিরভাগ নারীরা ১৯১২ সালের মার্চের নারী সামাজিক ও রাজনৈতিক ইউনিয়ন সাফ্রাগেট জানালা ভেঙে বিক্ষোভে অংশ নেওয়ার জন্য এইচএমপি হোলোওয়েতে বন্দী ছিলেন। এটি এমন একটি কারাগারে অবাধ্যতার একটি সাহসী কাজ ছিল যেখানে মহিলাদের সর্বদা নিবিড়ভাবে পর্যবেক্ষণ করা হত।
উৎপত্তি
এটা ধারণা করা হয় যে, রুমালটি মেরি অ্যান হিলিয়ার্ড শুরু করেছিলেন কারণ তিনি এটিকে পরে এটি ব্রিটিশ নার্স কলেজের সংরক্ষণাগারে দান না করা পর্যন্ত তার সহবন্দিদের স্মৃতিচিহ্ন হিসেবে রেখেছিলেন। ব্রিটিশ জার্নাল অফ নার্সিং এর মার্চ ১৯৪২ সংখ্যা নথিভুক্ত করেছে যে:"মিস মেরি হিলিয়ার্ড ছিলেন একজন ভদ্র ও অত্যন্ত সাহসী ভোটাধিকারভোগী, ১৯১২ সালের মার্চ হলওয়ে কারাগারে মহিলাদের ভোটাধিকারের সমর্থনে নীতিবোধের অভিপ্রায়ে কারাভোগ করা সমস্ত সাহসী মহিলার দ্বারা স্বাক্ষরিত এবং সূচিকর্ম করা সূক্ষ্ম লিনেন রুমালটি কলেজকে উপহার হিসাবে দিয়েছেন। এটি বিভিন্ন রঙে সূচিকর্ম করা ৬৭টি স্বাক্ষর প্রদর্শন করে এবং যা অবশিষ্ট থাকে তা হল মিস মেরি হিলিয়ার্ড আরবিএনএ-কে ধন্যবাদ জ্ঞাপন করা এবং সেই সময়ের জন্য অপেক্ষা করা যখন এই ঐতিহাসিক উপহারটি যথাযথভাবে ফ্রেমবন্দি করা যায় এবং ব্রিটিশ কলেজ অফ নার্সের ইতিহাস বিভাগে স্থাপন করা যায়, যেখানে এর অনন্য মূল্য প্রশংসিত হবে।'"
পেদ্রো পার্দো দে সেলা
thumb| পেদ্রো পার্দো দে সেলা রদ্রিগুয়েজ দে আগুইয়ার রিবাদেনেইয়ারা (মৃত্যু ৩ অক্টোবর ১৪৮৩), পঞ্চদশ শতকে জন্ম নেয়া গ্যালিসিয়ার একজন বিখ্যাত মার্শাল। তার পিতার নাম জোয়ান নুনেস পার্দো এবং মায়ের নাম দোনা তেরেসা রদ্রিগুয়েজ দে আগুইয়ার। সংক্ষেপে তাকে পেদ্রো পার্দো দে সেলা  নামে উল্লেখ করা হয়।
ক্যাথলিক শাসকের আদেশে মনডোনেডো ক্যাথেড্রালের সম্মুখে ১৪৮৩ সালে তাকে তার ছেলে সহ শিরোশ্ছেদ করে হত্যা করা হয়।
জীবনী
তিনি ১৪৪৫ সালের পরে ভিভেরোতে চলে আসেন। ১৪৭৪ সালে মেয়র হওয়ার পরে তিনি মার্শাল পদবি লাভ করেন। ১৪৭৬ সালে ক্যাথলিক রাজা তাকে পদ থেকে বহিষ্কার করেন। ১৪৭৮ সালে তাকে ভিভেরো থেকেও বহিষ্কার করা হয়। ক্যাথলিক রাজা সান্তা মার্তা দে অর্তিগুয়েরা এবং মনদোনেদো এর প্রশাসককে চিঠি দেন ফলে তারা তাকে শহরে প্রবেশে বাঁধা দেয়।
ডক্টর অব সায়েন্স
ডক্টর অব সাইয়েন্স (সংক্ষেপে এসসি.ডি., ডি.এসসি., এস.ডি., ডি.এস. বা ডিআর.এসসি.) হল একটি একাডেমিক গবেষণা ডিগ্রি, যা সারাবিশ্বে বিভিন্ন দেশে প্রদান করা হয়ে থাকে। কয়েকটি দেশে ডক্টর অব সাইয়েন্স বিজ্ঞানে ডক্টরেটের উপাধি হিসেবে ব্যবহৃত হয়, অন্যান্য দেশে এসসি.ডি. হল উচ্চতর ডক্টরেট, যা পিএইচডির জন্য প্রয়োজনীয় বৈজ্ঞানিক জ্ঞানের বাইরে দীর্ঘমেয়াদী অবদানের জন্য প্রদান করা হয়। এছাড়া এটি সম্মানসূচক ডিগ্রি হিসেবেও প্রদান করা হয়ে থাকে।
আফ্রিকা
আলজেরিয়া, মরক্কো, লিবিয়া ও তিউনিশিয়ায় রাষ্ট্র কর্তৃক স্বীকৃত সকল বিশ্ববিদ্যালয়ে বিজ্ঞান ও মানবিক ক্ষেত্রে একটি "ডক্টরেট" প্রদান করা হয়, যা মার্কিন যুক্তরাষ্ট্র বা যুক্তরাজ্যের পিএইচডির সমতুল্য। এই চার আরব দেশের কয়েকটি বিশ্ববিদ্যালয়ে শিক্ষা ও বিজ্ঞান ক্ষেত্রে অবদানের জন্য "ডক্টরেট অব দ্য স্টেট" প্রদান করা হয়। ডক্টরেট অব দ্য স্টেট নিয়মিত ডক্টরেট থেকে কিছুটা উচ্চতর সম্মানের, এবং তা ডক্টরেট-উত্তর গবেষণা ও অর্জনের জন্য প্রদান করা হয়।
জার্মানি, অস্ট্রিয়া ও সুইজারল্যান্ড
জার্মানি, অস্ট্রিয়া ও সুইজারল্যান্ডের জার্মান-ভাষী অঞ্চলে প্রাকৃতিক বিজ্ঞানের সবচেয়ে পরিচিত ডক্টরাল ডিগ্রিসমূহ হল:
যুক্তরাজ্য ও কমনওয়েলথ
আয়ারল্যান্ড, যুক্তরাজ্য ও অন্যান্য কমনওয়েলথ রাষ্ট্রসমূহে, যেমন ভারত (ইন্ডিয়ান ইনস্টিটিউট অব টেকনোলজি, মুম্বই), ডক্টর অব সাইয়েন্স ডিগ্রি হল উচ্চতর ডক্টরেট। কয়েকটি প্রাচীন বিশ্ববিদ্যালয়ে ডিভিনিট, আইন বা দেওয়ানি আইন, চিকিৎসা, সাহিত্য ও সঙ্গীতে ডিগ্রি প্রদানের পূর্বে এই ডিগ্রির উদ্ভব হয়। এই ডিগ্রির প্রার্থীকে উপযুক্ত পণ্ডিতদের বোর্ডে তার নির্বাচিত প্রকাশনা জমা দিতে হয়, তারা সিদ্ধান্ত নেয় উক্ত প্রার্থীকে এই ডিগ্রি প্রদান করা যাবে কিনা।
উজবেকিস্তান
উজবেকিস্তানের উচ্চতর শিক্ষা প্রতিষ্ঠান ডি.এসসি. ডিগ্রি প্রদান করে থাকে। উদাহরণস্বরূপ, উজবেকিস্তান জাতীয় বিশ্ববিদ্যালয় ও উজবেকিস্তান একাডেমি অব সাইয়েন্স বিভিন্ন ক্ষেত্রে অবদানের জন্য ডি.এসসি. ডিগ্রি প্রদান করে।
চীন, জাপান, দক্ষিণ কোরিয়া
চীন, জাপান ও দক্ষিণ কোরিয়ায় এসসি.ডি./ডি.এসসি. মার্কিন যুক্তরাষ্ট্রের বিজ্ঞানে পিএইচডির সমতুল্য এবং তা জ্ঞানের পরিপূর্ণ মূল্যায়ন, গবেষণায় অর্জন ও ভাইভার পর স্নাতক শ্রেণীর প্রতিষ্ঠান থেকে প্রদান করা হয়।
থাইল্যান্ড
থাইল্যান্ডের উচ্চতর শিক্ষা প্রতিষ্ঠানে সাধারণত গবেষণায় ডক্টরাল ডিগ্রির জন্য পিএইচডি প্রদান করে। কয়েকটি বিশ্ববিদ্যালয়, যেমন চুলালংকর্ন বিশ্ববিদ্যালয় ডি.এসসি. ডিগ্রি প্রদান করে। ব্যতিক্রম হল মাহিদল বিশ্ববিদ্যালয়, তারা বিজ্ঞান অনুষদের ডক্টরাল শিক্ষার্থীদের পিএইচডি ও ডিএসসি উভয় ডিগ্রিই প্রদান করে।
মোহাম্মদ নাজমুল হাসান
অ্যাডমিরাল মোহাম্মদ নাজমুল হাসান (জন্মঃ ১৯৬৭) বাংলাদেশ নৌবাহিনীর নৌপ্রধান। তিনি ২৪ জুলাই ২০২৩ সাল থেকে তিন বছরের জন্য নৌবাহিনী প্রধান হিসেবে নিয়োগ পান। এর আগে তিনি সহকারী নৌবাহিনী প্রধান (অপারেশনস) পদে ছিলেন। এখানে যোগদানের পূর্বে তিনি চট্টগ্রাম নৌ অঞ্চলের কমান্ডার হিসেবে দায়িত্ব পালন করেন। এর আগে তিনি মালদ্বীপে বাংলাদেশের হাইকমিশনার ছিলেন। তিনি বাংলাদেশ নৌবহরের কমান্ডার হিসেবেও দায়িত্ব পালন করেন। এর আগে, তিনি নৌ সদর দপ্তরের নেভাল অপারেশনের পরিচালক এবং নেভাল ইন্টেলিজেন্সের পরিচালক ছিলেন।
শিক্ষা জীবন
নাজমুল হাসান দেশে-বিদেশে বিভিন্ন প্রশিক্ষণ ও সামরিক কৌশলগত শিক্ষা গ্রহণ করেছেন। তিনি মিরপুরের সামরিক বাহিনী কমান্ড ও স্টাফ কলেজ এবং যুক্তরাষ্ট্রের নেভাল ওয়ার কলেজ থেকে অনার্সসহ স্টাফ কোর্স সম্পন্ন করেন। এছাড়া তিনি যুক্তরাষ্ট্র থেকে সম্মানসূচক নেভাল কমান্ড কোর্স এবং বাংলাদেশে জাতীয় প্রতিরক্ষা কোর্স সম্পন্ন করেন। তিনি চট্টগ্রাম বিশ্ববিদ্যালয় থেকে বিজ্ঞানে স্নাতক এবং জাতীয় বিশ্ববিদ্যালয় থেকে প্রতিরক্ষা শিক্ষায় স্নাতকোত্তর ডিগ্রি অর্জন করেন।
সামরিক জীবন
নাজমুল হাসান ১৯৮৬ সালের ১ জুলাই বাংলাদেশ নৌবাহিনীতে কমিশন লাভ করেন। তিনি বাংলাদেশ নৌবাহিনীর চারটি যুদ্ধজাহাজের কমান্ডার ছিলেন। তিনি বাংলাদেশ নেভাল একাডেমি, নেভাল এভিয়েশন এবং নৌবাহিনীর স্পেশাল ফোর্স সোয়াডসের কমান্ডার ছিলেন। তিনি মালদ্বীপে রাষ্ট্রদূত হিসেবে দায়িত্ব পালনকালে সেদেশের স্বাস্থ্যমন্ত্রী আহমেদ নাসিমের সঙ্গে অ্যাস্ট্রাজেনেকা ভ্যাকসিনের জন্য একটি দ্বিপাক্ষিক চুক্তি স্বাক্ষর করেন। এর ধারাবাহিকতায়, বাংলাদেশ সশস্ত্র বাহিনীর মেডিকেল দল মালদ্বীপ সরকারের টিকাদান কর্মসূচিতে সহায়তা করার জন্য মালদ্বীপে যায়। তিনি ২০২০ সালের ১৭ মার্চ মালদ্বীপ প্রজাতন্ত্রে বাংলাদেশের হাইকমিশনারের দায়িত্ব গ্রহণ করেন এবং ২০২২ সালের জানুয়ারি পর্যন্ত দায়িত্ব পালন করেন। তিনি ২০২৩ সালের জানুয়ারিতে সহকারী নৌবাহিনী প্রধান (পার্সোনেল) হিসাবে নিযুক্ত হন।
রবার্ট কী
রবার্ট উইলিয়াম ট্রেভর কী (Robert Key; জন্ম: ১২ মে, ১৯৭৯) বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ইংল্যান্ড দলের পক্ষে টেস্ট ও একদিনের আন্তর্জাতিকে অংশ নিয়েছেন তিনি।
ঘরোয়া প্রথম-শ্রেণীর ইংরেজ কাউন্টি ক্রিকেটে কেন্টের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। বয়সভিত্তিক স্তরের ক্রিকেটে কেন্টের পক্ষে এগারো বছর বয়সে অংশ নেন। এরপর ১৯৯৮ সালে প্রথম-শ্রেণীর ক্রিকেটে কেন্টের পক্ষে অভিষেক ঘটে তার।
২০০২ সালে ভারতের বিপক্ষে টেস্ট অভিষেক ঘটে রবার্ট কী’র। মার্কাস ট্রেসকোথিকের আঘাতপ্রাপ্তির ফলেই তার এ সুযোগ হয়। ২০০২-০৩ মৌসুমে অ্যাশেজ সিরিজে অংশগ্রহণের জন্য অস্ট্রেলিয়া গমন করেন। সেখানে তিনি তার দলে অন্তর্ভুক্তির বিষয়ে দল নির্বাচকমণ্ডলীর যথার্থতা প্রমাণে সচেষ্ট হন। ২০০৩ সালে জিম্বাবুয়ের বিপক্ষে একদিনের আন্তর্জাতিকে অভিষেক ঘটে তার। কিন্তু স্বল্পকাল পরই উভয় স্তরের ক্রিকেট থেকে বাদ পড়েন। তবে মার্ক বুচারের আঘাতের কারণে ২০০৪ সালে ওয়েস্ট ইন্ডিজের বিপক্ষে খেলার জন্য কীকে পুনরায় দলে ফিরিয়ে আনা হয়। সিরিজের প্রথম টেস্টেই নিজস্ব প্রথম টেস্ট সেঞ্চুরি হাঁকান তিনি। এ সেঞ্চুরিটি পরবর্তীতে প্রথম-শ্রেণীর ক্রিকেটে ২২১ রানের ডাবল সেঞ্চুরিতে পরিণত হয়। এ সফলতাসহ তৃতীয় টেস্টে দুইবার ৯৩ রানের ইনিংস খেলেন। ফলশ্রুতিতে উইজডেন কর্তৃক অন্যতম বর্ষসেরা ক্রিকেটারের মর্যাদা লাভ করেন তিনি।
২০০৪-০৫ মৌসুমে দক্ষিণ আফ্রিকা সফরে সর্বশেষ টেস্টে অংশ নেন। খেলায় তিনি ১৫২ রান তুলেন। রান তোলায় ধারাবাহিকতা না থাকায় ও ২০০৯ সালের আইসিসি বিশ্ব টুয়েন্টি২০ প্রতিযোগিতায় এক খেলায় অংশগ্রহণের পর থেকে নির্বাচকমণ্ডলীর কাছ থেকে উপেক্ষিত হতে থাকেন।
ডেভিড ফুলটনের অধিনায়কের দায়িত্ব থেকে অব্যাহতি নেয়ার পর ২০০৬ সালে রবার্ট কীকে কেন্টের দলনেতার দায়িত্ব দেয়া হয়। ২০১০ সালে দ্বিতীয় বিভাগের কাউন্টি চ্যাম্পিয়নশীপের শিরোপা বিজয়ে নেতৃত্ব দেন। দুইবার টুয়েন্টি২০ কাপের চূড়ান্ত খেলায় অংশগ্রহণসহ একবার ফ্রেন্ডস প্রভিডেন্ট ট্রফির চূড়ান্ত খেলায় অংশ নেন। এরপর ২০১২ সালে কেন্টের অধিনায়কত্ব করা থেকে নিজেকে প্রত্যাহার করে নেন। তার পরিবর্তে জেমস ট্রেডওয়েল ক্লাবের অধিনায়ক মনোনীত হন। তবে এক বছর দায়িত্ব পালনের পর ট্রেডওয়েল দায়িত্ব থেকে প্রত্যাহার করে নিলে কীকে পুনরায় দল পরিচালনার দায়িত্বভার অর্পণ করা হয়। ২০১৫ সাল পর্যন্ত ক্লাবের অধিনায়কের দায়িত্বে ছিলেন রবার্ট কী।
কেন্টের নিয়মিত খেলোয়াড় থাকা অবস্থাতেই স্কাই স্পোর্টস টেলিভিশনে কাউন্টি ক্রিকেটের খেলায় ধারাভাষ্যকার হিসেবে কাজ করতেন। এছাড়াও ইংরেজ মৌসুমে সফরকারী দলের বিপক্ষে অনুষ্ঠিত খেলাগুলোয়ও বিশ্লেষক হিসেবে অংশ নিতেন।
এপ্রিল, ২০১৬ সালে সকল স্তরের ক্রিকেট থেকে অবসরের ঘোষণা দেন রবার্ট কী।
প্রারম্ভিক জীবন
লন্ডনের পূর্ব ডালউইচ এলাকায় ট্রেভর ও লিন দম্পতির সন্তানরূপে জন্মগ্রহণ করেন রবার্ট কী। ক্রীড়া অনুরাগী এক পরিবারে তার জন্ম। তার মাতা কেন্ট মহিলা ক্রিকেট দলের অন্যতম সদস্য ছিলেন। বাবা ডার্বিতে ক্লাব ক্রিকেটে অংশ নিয়েছেন। সহোদরা এলিজাবেথ নিম্ন মাধ্যমিক বিদ্যালয়ের ক্রিকেট দলে খেলে হ্যাট্রিক করেছেন। কী নিজেকে তুখোড় ক্রীড়ানৈপুণ্যে ভাস্বর ক্রীড়াবিদে পরিণত করেন। কেন্টের পক্ষে টেনিস খেলায়ও অংশ নিয়েছেন তিনি।
খেলোয়াড়ী জীবনের শুরুতে এক পর্যায়ে তার ওজন ১৬ স্টোন হয়ে যায়। প্রায়শই তিনি তার ওজন বৃদ্ধির জন্য সমালোচনার পাত্রে পরিণত হন।
ফ্লিয়ার নাম্নী রমণীর সাথে বৈবাহিক সূত্রে আবদ্ধ হন। তাদের সংসারে আলিয়াহ নাম্নী কন্যা ও হ্যারিসন নামীয় পুত্র রয়েছে।
১৯৯৫ সালে কেন্ট দ্বিতীয় একাদশের পক্ষে প্রথমবারের মতো রবার্ট কী অংশগ্রহণ করেন। এরপর থেকে ১৯৯৭ সালের মাঝামাঝি সময় পর্যন্ত দ্বিতীয় দলের পক্ষে খেলতে থাকেন। এ সময়ে কেন্ট প্রতিনিধিত্বমূলক দলের পক্ষে প্রথমবারের মতো দুইটি সেঞ্চুরি হাঁকান। এসেক্স দ্বিতীয় একাদশের বিপক্ষে অপরাজিত ১৪৬ ও গ্ল্যামারগনের বিপক্ষে অপরাজিত ১৩৯ রান তুলেন।
অস্ট্রেলিয়া সফর
ঘরোয়া ক্রিকেটে সফলতা প্রাপ্তি ও পূর্বের টেস্টগুলোয় প্রতিশ্রুতিশীলতার স্বাক্ষর রাখার প্রেক্ষিতে অস্ট্রেলিয়ার বিপক্ষে খেলার জন্য দলের সদস্যরূপে মনোনীত করা হয়। সীমিত ওভারের খেলায় এসিবি সভাপতি একাদশের বিপক্ষে ৬৮ রানের মনোজ্ঞ ইনিংস খেলেন। তাস্বত্ত্বেও প্রথমটেস্টে তাকে খেলানো হয়নি। তবে দ্বাদশ খেলোয়াড় হিসেবে অংশ নেন। ফিল্ডিং চলাকালে সাইমন জোন্সের হাঁটুতে আঘাতপ্রাপ্তি ঘটে ও দেখার মতো ফিল্ডিং করেন। এরপর জোন্সকে আর খেলায় অংশ নিতে হয়নি। আঘাতগ্রস্ত জন ক্রলি’র বিপরীতে দ্বিতীয় টেস্ট খেলার তাকে দলে নেয়া হয়। প্রথম ইনিংসে তিন নম্বরে ব্যাটিংয়ে নেমে মাত্র এক রান তুলেন। মধ্যাহ্নকালীন বিরতির পরপরই শেন ওয়ার্নের বোলিংয়ে কট আউটে পরিণত হন। মার্ক বুচার ও নাসের হুসেনের পর দ্বিতীয় ইনিংসে পাঁচ নম্বরে ব্যাটিংয়ে নামেন। এবারো তিনি অ্যান্ডি বিকেলের বলে কট হন।
পার্থে অনুষ্ঠিত তৃতীয় খেলায় কিছুটা ভালো করেন। পিচে ব্যতিক্রমধর্মী বাউন্স ও পেসের সমাহার ছিল। একমাত্র ইংরেজ ব্যাটসম্যান হিসেবে কী দীর্ঘ সময় ধরে উইকেটে অবস্থান করেছিলেন। দলীয় ইনিংসের সর্বোচ্চ ৪৭ রান আসে তার নেতিবাচক ব্যাটিং থেকে। এরপর অস্ট্রেলিয়ার একমাত্র ইনিংসে তিনি ব্রেট লি’র ক্যাচ থার্ড ম্যান এলাকায় তালুবন্দী করেন। দ্বিতীয় ইনিংসে হুসেনের যথাযথ সহযোগিতায় ২৩ রান তুলেন তিনি। ঐ টেস্টে ইংল্যান্ড ইনিংস ও ৪৮ রানের ব্যবধানে পরাজিত হলে অস্ট্রেলিয়া দল অ্যাশেজ অক্ষুণ্ণ রাখে।
২০০৩ মৌসুমের শুরুতে বেশ নিম্নমুখী রান তুলতে থাকেন। প্রথম সাত ইনিংসে কেবলমাত্র একবার ৪০ ঊর্ধ্ব রান সংগ্রহ করতে পেরেছিলেন। তাস্বত্ত্বেও সফরকারী জিম্বাবুয়ের বিপক্ষে খেলার জন্য তাকে দলে রাখা হয়। দুই টেস্টে গড়া সিরিজের উভয়টিতেই তিনি পাঁচ নম্বরে ব্যাটিংয়ে নামেন। তবে খেলায় তিনি তেমন ভূমিকা রাখতে পারেননি। প্রথম খেলায় ১৮ ও দ্বিতীয় খেলায় চার রান সংগ্রহ করতে পেরেছিলেন। প্রথমটেস্টে বলে স্পর্শ না থাকা স্বত্ত্বেও আম্পায়ার স্টিভ বাকনরের অঙ্গুলি হেলনে কটে পরিণত হলে সংক্ষুব্ধ হন।
ন্যাটওয়েস্ট সিরিজ
এরপর ন্যাটওয়েস্ট সিরিজের জন্য তাকে একদিনের দলে রাখা হয়। ঐ সময়ে তার সমমানের অন্য খেলোয়াড় না থাকায় তিনি এ সুযোগ পান। তবে জিম্বাবুয়ে ও দক্ষিণ আফ্রিকাকে নিয়ে গড়া ঐ সিরিজে তিনি একবারই ৪০-এর অধিক রান পেয়েছেন। জিম্বাবুয়ের বিপক্ষে ওডিআই অভিষেক ঘটে রবার্ট কী’র। প্রতিযোগিতার প্রথম খেলায় ১১ রান তুলে বামহাতি -স্পিনার রে প্রাইসের বলে আউট হন তিনি। সিরিজে আর একটি খেলায় অংশগ্রহণের সুযোগ হয় তার। দক্ষিণ আফ্রিকার বিপক্ষে মাখায়া এনটিনির প্রথম বলে ওয়াইল্ড সুইং বল মারার চেষ্টাকালে গোল্ডেন ডাক পান। ইংল্যান্ড দল প্রতিযোগিতার চূড়ান্ত খেলায় উপনীত হয়। তবে দক্ষিণ আফ্রিকার বিপক্ষে টেস্ট সিরিজকে সামনে রেখে কিছুটা অনুশীলনের সুযোগ দানের উদ্দেশ্যে তাকে মুক্তি দেয় ইসিবি কর্তৃপক্ষ। তবে ঐ সিরিজে তাকে খেলানো হয়নি।
হেডিংলিতে অনুষ্ঠিত ঐ খেলায় ১৬০ রানের জয়ের লক্ষ্যমাত্রায় নেমে ইংল্যান্ড দল জয়ী হয়। ৫৫/১ থাকা অবস্থায় কী মাঠে নামেন। কিন্তু ব্যক্তিগত ছয় রান তোলার পর ডোয়েন ব্র্যাভো বলে বোল্ড হন। গ্রুপ-পর্বের আর একটিমাত্র খেলায় নিউজিল্যান্ডের বিপক্ষে অংশ নেন। ভালোভাবে শুরু করলেও ১৮ রান তুলে কট বিহাইন্ড হন।
টেস্ট দল থেকে মার্ক বুচারকে বাদ দেয়া হলে তার স্থান নিশ্চিত হয়। গাড়ীর পিছনে বসা অবস্থায় ধাক্কায় আঘাতগ্রস্ত হয়েছিলেন বুচার। কী সুযোগের সদ্ব্যবহার করেন। দূর্দান্ত সেঞ্চুরি করেন তিনি। উইজডেনের ভাষায় শক্তিশালী ড্রাইভ ও পুল সমৃদ্ধ ছিল তার সেঞ্চুরিটি। তবে সেঞ্চুরি করতে তিনি দুইবার সুযোগ দিয়েছিলেন। ১৬ রানে থাকাবস্থায় ক্রিস গেইল এবং ৫৮ রানের সময় ডেভন স্মিথ তাকে জীবন দেন। সমগ্র ইনিংসটিতে বেশ মনোযোগী ছিলেন রবার্ট কী। চা বিরতির মাঝে রাণীর সাথে সৌজন্য স্বাক্ষাতে মিলিত হবার পরও তার ইনিংসের ধারাবাহিতা অব্যাহত ছিল। ফিদেল এডওয়ার্ডসের বলে চার হাঁকিয়ে শতরানের কোটা স্পর্শ করেন। প্রথম দিনশেষে ১৬৭ রানে অপরাজিত ছিলেন তিনি। দ্বিতীয় দিনও ইতিবাচক ভঙ্গিমায় খেলতে থাকেন। পেড্রো কলিন্সের বলে স্কয়ার লেগ অঞ্চল দিয়ে চার রান তুলে প্রথম দ্বি-শতক রানে পৌঁছেন। কিন্তু ওয়াইড বলে ব্যাকওয়ার্ড পয়েন্ট এলাকায় ২২১ রানে ব্রায়ান লারার হাতে ধরা পড়েন। দ্বিতীয় ইনিংসে খেলায় দ্বিতীয় সেঞ্চুরিকারী ও দলনেতা মাইকেল ভনের সাথে জুটি গড়লেও রান আউটের শিকার হন।
দ্বিতীয় টেস্টে কলিন্সের বলে বেশ কয়েকবার মারতে উদ্যত হলেও ব্যর্থ হন। এরপর তারই বলে ব্যাটের প্রান্তভাগ স্পর্শ করলে আউট হন। দ্বিতীয় ইনিংসে মাত্র সাত বল খেলতে সক্ষম হন। মাত্র চার রান তুলে খুবই সহজতর ক্যাচ দেন মিড-অনে। উইজডেনের মতে, তৃতীয় টেস্টে সর্বাপেক্ষা মূল্যবান ইনিংস উপহার দেন। প্রথম ইনিংসে ছয় রান তুললেও যখন তিনি ক্রিজে নামেন তখনো দলের জন্য আরও ২১৬ রানের দরকার ছিল যা দলকে সিরিজে ৩-০ ব্যবধানে এগিয়ে নিয়ে যাবে। শুরুতে মাইকেল ভন ও পরবর্তীতে অ্যান্ড্রু ফ্লিনটফের সাথে জুটি গড়ে অপরাজিত ৯৩ রান তুলেন। এরফলে ইংল্যান্ড দল লক্ষ্যমাত্রায় পৌঁছতে সক্ষম হয়। পাশাপাশি ওল্ড ট্রাফোর্ডে চতুর্থ ইনিংসে সর্বাধিক রানের নতুন রেকর্ড গড়তে সক্ষম হয় ইংরেজ দল। দশ রান তুলে সিরিজ শেষ করেন। চূড়ান্ত টেস্টে ইংল্যান্ড দল দশ উইকেটে জয় পায়।
সিরিজে অনবদ্য ভূমিকা রাখা ও ঘরোয়া ক্রিকেটে অনন্য ক্রীড়ানৈপুণ্য প্রদর্শনের স্বীকৃতিস্বরূপ উইজডেন কর্তৃক ২০০৫ সালের বর্ষসেরা ক্রিকেটারের মর্যাদা লাভ করেন।
দক্ষিণ আফ্রিকা সফর
ওয়েস্ট ইন্ডিজের বিপক্ষে সুন্দর ক্রীড়াশৈলী প্রদর্শনের ফলে ইংরেজ মৌসুম শেষে দক্ষিণ আফ্রিকা সফরে যান। তবে, মার্ক বুচারের আরোগ্য লাভের প্রেক্ষিতে কী তার স্থান হারান। নিকি ওপেনহেইমার একাদশের বিপক্ষে অনুষ্ঠিত প্রস্তুতিমূলক খেলায় ৮৭ রান তোলাও এর বাঁধার কারণ হতে পারেনি। অথচ বুচার মাত্র ছয় রান তুলেছিলেন। তবে বুচারের কব্জির আঘাতের কারণে তৃতীয় টেস্টে অংশ নেন। তবে, প্রথম ইনিংসে শূন্য রান তুলেন। দ্বিতীয় ইনিংসে প্রতিরক্ষাব্যূহ গড়ে তোলেন ও ৪৭ রান তুলে নিকি বোয়ের বলে স্ট্যাম্পড হন। নিউ ওয়ান্ডারার্স স্টেডিয়ামে চতুর্থ টেস্টে ৮৩ রান তুলেন। এ সময়ে কীর সাথে অ্যান্ড্রু স্ট্রস ১৮২ রানের জুটি গড়েন। দ্বিতীয় ইনিংসে আরও আঠারো রান তুলে ইংল্যান্ডের জয়ে ভূমিকা রাখেন। চূড়ান্ত টেস্টে এক ও নয় রান তুলেন। উভয় ক্ষেত্রেই শন পোলক তাকে আউট করেন। ঐ টেস্টটি বৃষ্টির কারণে ড্রয়ে পরিণত হয়েছিল।
আইসিসি বিশ্ব টুয়েন্টি২০
২০০৯ সালের আইসিসি বিশ্ব টুয়েন্টি২০ প্রতিযোগিতায় খেলার জন্য সংক্ষিপ্তকাল আন্তর্জাতিক ক্রিকেটে ফিরে আসেন। ৫ জুন, ২০০৯ তারিখে নেদারল্যান্ডসের বিপক্ষে লর্ডসে একটিমাত্র খেলায় অংশ নিয়েছিলেন। কেভিন পিটারসনের স্থলাভিষিক্ত হন তিনি। ১৮শ ওভারে ১৪৪/৪ থাকাকালে মাঠে নামেন। ১১ বলে ১০ রান তুলেন রবার্ট কী যাতে কোন বাউন্ডারি ছিল না। খেলায় চূড়ান্ত বলে নেদারল্যান্ডস দল লক্ষ্যমাত্রায় পৌঁছে যায়।
নকশী বিওপির যুদ্ধ
নকশী বিওপির যুদ্ধ ছিল বাংলাদেশের মুক্তিযুদ্ধের অন্যতম গুরুত্বপূর্ণ একটি যুদ্ধ। আগস্টের শুরুতে তৎকালীন ময়মনসিংহের ঝিনাইগাতির (বর্তমানে শেরপুর) নকশী বিওপিতে পাকিস্তানি অবস্থানে মুক্তিবাহিনীর জেড ফোর্সের অষ্টম ইস্ট বেঙ্গল আক্রমণ পরিচালনা করে। এই যুদ্ধে উভয়পক্ষেরই বেশ ক্ষয়ক্ষতি হয়।
প্রস্তুতি
ব্রিগেড কমান্ডার লেফটেন্যান্ট কর্নেল জিয়াউর রহমানের আদেশ মোতাবেক ৮ ইস্টবেঙ্গলের কমান্ডার মেজর এ জে এম আমিনুল হক ৩ আগস্ট নকশী বিওপিতে আক্রমণের পরিকল্পনা করেন। তিনি মূল আক্রমণ পরিচালনার জন্য ব্যাটালিয়নের সেকেন্ড ইন কমান্ড ক্যাপ্টেন আমীন আহম্মেদ চৌধুরীকে দায়িত্ব দেন। আক্রমণ পরিচালনা করে ব্যাটালিয়নের বি (ব্রাভো) এবং ডি (ডেল্টা) কোম্পানি।
৩১ জুলাই থেকে ২ আগস্ট পর্যন্ত ৮ ইস্ট বেঙ্গলের সেকেন্ড ইন কমান্ড ক্যাপ্টেন আমীন আহম্মেদ চৌধুরী সুবেদার হাকিমকে নিয়ে নকশী বিওপি এলাকায় রেকি করেন। সুবেদার হাকিম বিওপির বাংকার, কাঁটাতারের বেড়া, মাইন ফিল্ড, বিওপির প্রবেশপথ ও প্রহরীর অবস্থান ইত্যাদি ভালোমতো পর্যবেক্ষণ করেন। তিনি একসময় নকশী বিওপিতে কর্মরত ছিলেন বিধায় তাঁর কাজটা সহজ হয়। এদিকে ওই বিওপিতে রান্নার কাজ করা বাবুর্চির সাথে মুক্তিবাহিনীর যোগাযোগ ছিল। তিনিও মুক্তিযোদ্ধাদের তথ্য দিয়ে সহায়তা করেন। তাঁর কাছ থেকে জানা যায়, নকশী বিওপিতে ৪৫ জন সৈন্য অবস্থান করছে এবং আরও ৬৫ জন সৈন্য আসার কথা। এছাড়াও রয়েছে ৫০-৬০ জন রাজাকার।
দ্বিতীয় দিন ক্যাপ্টেন আমীন তাঁর অধীনস্থ প্লাটুন অধিনায়কদের নিয়ে হালজাতি, নালাপথ ও শালবন এলাকা রেকি করেন এবং এফইউপি (ফরমিং আপ প্লেস) ও ফায়ার বেইসের অবস্থান বুঝিয়ে দেন। পরদিন আবার তিনি সেকশন অধিনায়কদের নিয়ে গিয়ে স্থানগুলাে দেখিয়ে সব বুঝিয়ে দেন। হেভি ও মিডিয়াম মেশিনগান এবং ৭৫ মিলিমিটার ও ১০৬ মিলিমিটার আরআর (রিকয়েললেস রাইফেল)-এর জন্য বাংকার তৈরি করার উদ্দেশ্যে কয়েকটি ১০০ কেজির বস্তা জোগাড় করা হয়। ২ আগস্ট বিকেলে জেড ফোর্সের অধিনায়ক লেফটেন্যান্ট কর্নেল জিয়াউর রহমান নিজে এসে প্রস্তুতি পর্যবেক্ষণ ও অবস্থানসমূহ পরিদর্শন করে অপারেশনের চূড়ান্ত অনুমােদন দেন।
এফইউপি হিসেবে ঠিক করা হয় বিওপির পূর্ব ও দক্ষিণপূর্ব দিকের শালবনকে। একটি কাট অফ পার্টিকে ঝিনাইগাতি ও সীমান্ত রাস্তার মিলনস্থল রাংটিয়ায় বসানোর সিদ্ধান্ত হয়, যাতে ঝিনাইগাতি থেকে পাকিস্তানি বাহিনীর জন্য কোনো সাহায্য আসতে না পারে এবং নকশী বিওপি থেকে কেউ পালাতে চাইলে তাকে আক্রমণ করা যায়। এছাড়াও তাদের অতিরিক্ত দায়িত্ব ছিল মূল আক্রমণকারী দলকে প্রয়োজনে কভারিং ফায়ার দেওয়া এবং রিজার্ভ ফোর্স হিসেবে দায়িত্ব পালন করা। ফায়ার বেইস ঠিক করা হয় শালবনের পূর্ব দিকের একটি উঁচু টিলায়। পার্শ্ববর্তী হালজাতি গ্রামে ব্রিগেড কমান্ডার জিয়া ও ব্যাটালিয়ন কমান্ডার এ জে এম আমিনুল হক থাকবেন বলে ঠিক হয়। অপারেশনের আগে পরপর দুই রাত রেজিমেন্টের সৈনিকদের নিঃশব্দে পানিতে হাঁটার অনুশীলন করানাে হয়, যাতে অপারেশন চলাকালীন নালার পানি অতিক্রম করার সময় কোনাে শব্দ না হয়।
৩ আগস্ট দিবাগত রাত ৩টা ৪৫ মিনিটে আক্রমণ পরিচালনার সিদ্ধান্ত হয়। ঠিক হয়, মূল আক্রমণকারী দলটি (বি ও ডি কোম্পানি) ক্যাপ্টেন আমীন আহম্মেদ চৌধুরীর নেতৃত্বে পূর্ব ও দক্ষিণ-পূর্ব দিক থেকে নকশী বিওপির উপর আক্রমণ করবে। আক্রমণ শুরুর আগে আরআর ও মেশিনগান থেকে গােলাবর্ষণের মাধ্যমে শক্রর অবস্থানের ক্ষতিসাধনের পর মূল আক্রমণেও আরআর ও মেশিনগান ফায়ার সাপোর্ট প্রদান করবে।
যুদ্ধ
রাত ১২টায় অ্যাসেম্বলি এরিয়া হালজাতি গ্রাম থেকে আক্রমণকারী মূল বাহিনী যাত্রা শুরু করে। রাত ৩টা ৩৫ মিনিটে তারা এফইউপিতে পৌঁছে অবস্থান নেয়। আগের দুদিন প্রশিক্ষণ দেওয়া হয়েছিল বলে যাত্রাপথে নালা অতিক্রমের সময় কোনো শব্দ হয়নি। এফইউপিতে বাঁয়ে ও ডানে অবস্থান গ্রহণ করে যথাক্রমে ৫ ও ১২ নম্বর প্লাটুন। একই সময় ইপিআর ও মুজাহিদ গ্রুপের ১ প্লাটুন সৈনিক নিয়ে গঠিত কাট অফ পাটি রাংটিয়ায় অবস্থান নেয়।
নাট্যধর্মী চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার
নাট্যধর্মী চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা নাট্যধর্মী চলচ্চিত্রের অভিনেতাদের প্রদান করা হয়। ১৯৪৪ সাল থেকে এই চলচ্চিত্র পুরস্কার প্রদান করা হয়ে আসছে। প্রথমে সেরা অভিনেতার জন্য একটি পুরস্কার প্রদান করা হত, পরে ১৯৫১ সাল থেকে নাট্য এবং সঙ্গীতধর্মী বা হাস্যরসাত্মক চলচ্চিত্রের অভিনেতার জন্য আলাদা দুটি পুরস্কার প্রদান শুরু হয়।
সর্বাধিক তিনবার করে এই পুরস্কার অর্জন করেন টম হ্যাঙ্কস, জ্যাক নিকোলসন ও ড্যানিয়েল ডে লুইস। এছাড়া গ্রেগরি পেক, মার্লোন ব্র্যান্ডো, ডাস্টিন হফম্যান, পিটার ওটুল, আল পাচিনো, জন ভইট ও লিওনার্দো ডিক্যাপ্রিও দুইবার করে এই পুরস্কার অর্জন করেন। সর্বাধিক দশবার এই পুরস্কারের মনোনয়ন পেয়েছেন আল পাচিনো। সাম্প্রতিক পুরস্কার বিজয়ী অস্টিন বাটলার এলভিস (২০২২) চলচ্চিত্রে অভিনয়ের জন্য এই পুরস্কার লাভ করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী চিত্রনাট্যকারদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
নকশী বিওপির যুদ্ধ
যুদ্ধ
মুক্তিবাহিনীর যে ৮-১০ জন সৈনিক শক্রর বাংকারে ঢুকে পড়েছিলেন, তাঁরাও শহিদ হন। তাঁদের মধ্যে ছিলেন নায়েক সিরাজ ও পুলিশের ল্যান্স নায়েক সুজা মিয়া। গুরুতর আহতাবস্থায় শত্রুর আওতা থেকে বের হওয়ার জন্য ক্যাপ্টেন আমীন সাইড রােল করতে করতে শালবনের দিকে যান। এ সময় অষ্টম শ্রেণির সেই কিশোর মুক্তিযোদ্ধা সালাম পঞ্চাশ গজ পেছন থেকে হঠাৎ দৌড়ে এসে পড়ে থাকা একটি এলএমজি নিয়ে 'জয় বাংলা’ বলে শত্রু বেষ্টনীর দিকে ছুটে যান। শত্রু তখন কাউন্টার অ্যাটাকের জন্য আবার একত্র হচ্ছিল। “ওরে তােরা আমার মা-বাপ সবাইকে মেরেছিস, আমি তোদেরকে ছেড়ে দেব?” চিৎকার করতে করতে সালাম শত্রু বেষ্টনীর মধ্যে ঢুকে পড়েন। সংসারে একমাত্র জীবিত ব্যক্তি বলে সালামকে অপারেশনটাতে নেওয়া হয়নি। কিন্তু তিনি গোপনে পালিয়ে এসে অ্যাসেম্বলি এরিয়ায় আক্রমণকারী দলে যােগ দেন।
বিওপির ভেতর ও আশপাশ তখন লাশে ভরে গেছে। বৃষ্টির মতাে গুলিবর্ষণ চলছে। ফায়ার বেইস থেকে মুক্তিবাহিনীর মেশিনগান তখন পশ্চাদপসরণকারী মুক্তিযােদ্ধাদের কভার দিয়ে যাচ্ছে। অপেক্ষাকৃত পিছিয়ে পড়া ক্যাপ্টেন আমীন নিজেদের কভারিং ফায়ার থেকে বাঁচার জন্য ডানদিকের নিচু ধানক্ষেতের মধ্য দিয়ে চলতে শুরু করেন। নালার কাছে পৌছে সর্বশক্তি প্রয়ােগ করে কোনাে রকমে নালা পার হন। কিন্তু এ সময় আরো এক ঝাঁক গুলি এসে তাঁর পায়ের কাছের মাটি উড়িয়ে নিয়ে যায়। হঠাৎ তিনি দেখতে পান, ১০-১২ জন পাকিস্তানি সেনা কর্দমাক্ত মাটিতে তাঁর আসার চিহ্ন ও রক্তের দাগ অনুসরণ করে তাঁর দিকেই এগিয়ে আসছে। এদিকে ধানক্ষেতের আড়ালে প্রায় ৩০০ গজ অগ্রসর হওয়ার পর ধানক্ষেত শেষ হয়ে যায়। এরপর ২০০ গজ খােলা মাঠ। মুক্তিযােদ্ধাদের দিক থেকেও তখন কোনাে সাড়াশব্দ পাওয়া যাচ্ছিল না। ফায়ার বেইস থেকে এতক্ষণ কভার দেওয়া মুক্তিবাহিনীর মেশিনগানটিও তখন নীরব। এফইউপির প্রহরায় যারা ছিল, তারাও স্থান ত্যাগ করেছে। শত্রু তখন ৫০ গজের মধ্যে চলে এসেছে। তিনি কোনােরকমে নিজেকে টেনে নিয়ে কামানের গােলায় সৃষ্ট একটি গর্তে আশ্রয় নেন। সারা শরীরে কাদা মেখে মাথার নিচে হেলমেটটা দিয়ে শুয়ে পড়েন। সময় তখন সকাল ৮টা ১০। নিজ বাহিনীর কারো খোঁজ নেই। ঠিক এমন সময় শালবন থেকে তিনি তাঁর কমান্ডিং অফিসার মেজর এ টি এম আমিনুল হকের গলা শুনতে পান, “আমীন, আস্তে আস্তে আসার চেষ্টা করাে।” ক্যাপ্টেন আমীনের নিহত অথবা নিখোঁজ হওয়ার সংবাদে ব্রিগেড কমান্ডার লেফটেন্যান্ট কর্নেল জিয়াউর রহমান ব্যাটালিয়ন অধিনায়ক আমিনুল হককে নির্দেশ দেন তাকে খুঁজে বের করতে। সেজন্য মেজর আমিনুল হক ক্যাপ্টেন আমীনের খোঁজে বেরিয়েছিলেন। সৈনিকেরা বিপদের মুখে ক্যাপ্টেন আমীনের দিকে এগিয়ে আসতে ইতস্তত করছে দেখে মেজর আমিনুল হক নিজেই ক্রল করে আসতে থাকেন। হাবিলদার তাহের তাঁকে অনুসরণ করেন। তাঁরা ক্যাপ্টেন আমীনের পা ধরে টেনে নিয়ে যেতে থাকেন। ওদিকে পাকিস্তানি সেনারা তখন তাঁদের অবস্থান থেকে মাত্র ২০-২৫ গজ দূরে। তারা একজন আহত মুক্তিযােদ্ধাকে হত্যা করে এগিয়ে আসছে এদিকে। লেফটেন্যান্ট মুদাচ্ছের তখন চিৎকার করে তাঁদেরকে তাড়াতাড়ি সরে আসতে বলছেন। নিজের কমান্ডারদের গায়ে গুলি লাগার ভয়ে তিনি শত্রুদের উপর গুলি চালাতে পারছিলেন না। তাই ২ জন এলএমজি-ম্যানকে তাদের এলএমজি নিয়ে গাছের ওপর উঠে পাকিস্তানি সৈন্যদের ওপর ফায়ার করার নির্দেশ দেওয়া হয়। পাকিস্তানিরা ক্যাপ্টেন আমীনের কাছাকাছি আসার আগেই এলএমজির গুলিতে তাদের ৬-৭ জন মাটিতে লুটিয়ে পড়ে। পথপ্রদর্শক মকবুলসহ ২ জন দেশীয় দালাল ধরা পড়ে। ২ জন পাকিস্তানি সৈন্য দৌড়ে পালায়। মেজর আমিনুল হক ক্যাপ্টেন আমীনকে কাঁধে তুলে নিতে চেষ্টা করেন। কিন্তু পরিশ্রান্ত হওয়ার কারণে একটু এগিয়েই ২ জনই নালাতে পড়ে যান। হাবিলদার তাহের তখন ক্যাপ্টেন আমীনকে কাঁধে তুলে নিয়ে দৌড়ে নিরাপদ স্থানে সরে আসেন।
ক্ষয়ক্ষতি
নকশী বিওপির যুদ্ধে মুক্তিবাহিনীর ২৬ জন শহীদ অথবা নিখোঁজ হন। ক্যাপ্টেন আমীন আহম্মেদ চৌধুরীসহ ৩৫ জন আহত হন। শহীদ মুক্তিযোদ্ধাদের দশজনের লাশ পরদিন পাকিস্তানিরা ফেরত দেয়। তবে তার আগে তারা মৃতদেহগুলো বিকৃত করে। পাকিস্তানিদের হতাহতের কোনাে বিবরণ পাওয়া যায় নি। তবে তাদের বেশ ক্ষয়ক্ষতি হয়েছিল।
বিশ্লেষণ
কিন্তু এসব ইতিবাচক ঘটনা ও পরিস্থিতি অনুকূলে থাকার পরও নকশী বিওপির যুদ্ধে মুক্তিবাহিনী পূর্ণ সাফল্য লাভ করতে পারেনি। যুদ্ধে পুরোপুরি সফল না হওয়ার কারণ হিসেবে বলা যায় স্বল্প প্রশিক্ষণপ্রাপ্ত সৈনিক ও মুক্তিযোদ্ধাদের সংখ্যাল্পতার কথা।
৮ ইস্ট বেঙ্গল রেজিমেন্টের অধিকাংশ সৈন্য ছিল স্বল্প প্রশিক্ষণপ্রাপ্ত। তাদের কোনাে যুদ্ধ অভিজ্ঞতা ছিল না। ফলে কামানের গােলাবর্ষণের প্রচণ্ড শব্দে তারা ঘাবড়ে যায়। ৫ ও ৬ নম্বর প্লাটুনের দায়িত্ব ছিল বিওপির গেটের ভিতর দিয়ে প্রবেশ করা। কিন্তু এ প্লাটুন ২টি বিওপিতে পৌছানাের পূর্বেই নালার আড়ালে আশ্রয় নিয়ে মাথা নিচু করে আন্দাজে ফায়ার করতে থাকে। ফলে লােকবলের ঘাটতি দেখা দেয়। শুধু তাই নয়, তাদের নিক্ষিপ্ত গুলিতেই সামনে এগিয়ে যাওয়া নিজেদের সৈনিকেরা হতাহত হয়। যুদ্ধে সাফল্য না পাওয়ার এটি অন্যতম কারণ।
এফইউপিতে অবস্থান করার সময় আর্টিলারির ৩টি শেল মুক্তিযোদ্ধাদের ওপর এসে পড়ে। নকশী বিওপি, মুক্তিবাহিনীর এফইউপি ও সাপাের্ট আর্টিলারির অবস্থান একই লাইনে হওয়ায় এই দুর্ঘটনা ঘটে। এফইউপিতে শেল এসে পড়ায় ৮-১০ জন হতাহত হয় এবং তাদের সেবা-শুশ্রূষার নামে পুরো প্লাটুনই এফইউপিতে থেকে যায়। ফলে সৈনিকের সংখ্যাল্পতায় আক্রমণের তীব্রতা কমে যায়। নকশী বিওপিতে নিয়মিত ও অনিয়মিত মিলিয়ে ১ কোম্পানির মতো পাকিস্তানি সেনা মােতায়েন ছিল। কিন্তু আক্রমণের সামরিক নীতি অনুযায়ী তাদের বিরুদ্ধে ২ কোম্পানি মুক্তিবাহিনীর সেনা পর্যাপ্ত ছিল না। তাছাড়া শত্রুরা ছিল উচ্চতর প্রশিক্ষণপ্রাপ্ত। যুদ্ধক্ষেত্রে এফইউপি থেকে ১ প্লাটুন সামনে অগ্রসর না হওয়ায় এবং ২ প্লাটুন নালাতে অবস্থান নেওয়ায় আক্রমণকারী সেনার সংখ্যা একেবারে কমে যায়। কোনাে রিজার্ভ রাখা হয়নি। রাংটিয়ায় যে সেনাদল কাট অফ পার্টির ভূমিকা পালন করছিল, তাদেরই রিজার্ভ হিসেবে অতিরিক্ত দায়িত্ব দেয়া হয়। এজন্য মূল আক্রমণকারী বাহিনী মাইনফিল্ড ও বাঁশের কঞ্চির প্রতিরোধ পার হয়ে বিওপির মূল মাটির দেয়াল পর্যন্ত পৌঁছালেও পর্যাপ্ত সেনাবলের অভাবে বিওপি দখল করা যায় নি।
জিয়াউল হক (গবেষক)
জিয়াউল হক (মৃত্যু ১৯৯৮) অর্থনৈতিক ইতিহাস ও ইসলাম শিক্ষা বিষয়ের একজন পণ্ডিত ছিলেন, যিনি ১৯ ৬৪ সালের সেপ্টেম্বর থেকে জুন ১৯৮৪ পর্যন্ত পাকিস্তানের ইসলামাবাদ গবেষণা ইনস্টিটিউটের এর গবেষক / সহযোগী অধ্যাপক হিসাবে কাজ করেছিলেন। পরে তিনি পরামর্শদাতা হিসাবে পাকিস্তান ইনস্টিটিউট অফ ডেভেলপমেন্ট ইকোনমিক্স, ইসলামাবাদে যোগ দেন এবং সেখানে গবেষণা প্রধানের পদে অধিষ্ঠিত হন।
শিক্ষা ও কর্মজীবন
জিয়াউল হক সিন্ধু বিশ্ববিদ্যালয় এবং শিকাগো বিশ্ববিদ্যালয়ে পড়াশোনা করেছিলেন, অর্থনীতি, আরবি এবং ইসলামিক পড়াশুনার মতো বিষয়গুলিতে মনোনিবেশ করেছিলেন। তিনি আদি ইসলাম এবং মধ্য প্রাচ্যের অর্থনৈতিক ইতিহাসে দক্ষতা অর্জন করেছিলেন এবং মুসলিম বিশ্বের বর্তমান অর্থনৈতিক সমস্যা সম্পর্কেও তিনি লিখেছিলেন। তিনি ত্রৈমাসিক গবেষণা জার্নাল ইসলামিক স্টাডিজের সম্পাদক এবং পাকিস্তান বিকাশ পর্যালোচনা এবং দক্ষিণ এশিয়া বুলেটিনের সহযোগী সম্পাদক হিসাবেও দায়িত্ব পালন করেছিলেন। পরে তিনি পরামর্শদাতা হিসাবে পাকিস্তান ইনস্টিটিউট অফ ডেভেলপমেন্ট ইকোনমিক্স, ইসলামাবাদে যোগ দেন এবং সেখানে গবেষণা প্রধানের পদে অধিষ্ঠিত হন।
প্রকাশনা
হকের প্রকাশনাগুলির মধ্যে ইসলামের নবী ও প্রগ্রেস বই ছিল (কুয়ালালামপুর: উতসান, ২০০৮); আদি ইসলামে বাড়িওয়ালা ও কৃষক (ইসলামাবাদ, ১৯৭৭); ইসলাম ও সামন্ততন্ত্র: আরআইবিএর অর্থনীতি, সুদ ও লাভ (১৯৮৫) পরবর্তী সময়ে আরআইবিএ হিসাবে প্রসারিত : সুদ ও লাভের নৈতিক অর্থনীতি (কুয়ালালামপুর: ইকরাক, ১৯৯৫); এবং ইসলামে প্রকাশিত এবং বিপ্লব (১৯৮৭)।
বাতাসা
বাতাসা বাংলার একটি অত্যন্ত জনপ্রিয় মিষ্টি খাবার। রবীন্দ্রনাথের শুভদৃষ্টি গল্পে পিতলের রেকাবিতে করে বাতাসা নিয়ে বিয়ের সম্বন্ধ আনার উল্লেখ আছে। চ্যাপ্টা আকারের ২-৪ সেন্টিমিটার ব্যাস এর এই মিষ্টি খাবার টি চিনি অথবা গুড় থেকে তৈরি হয়। ছোট বাচ্চাদের নিকট বেশ জনপ্রিয়। প্রাচীন কাল থেকেই পশ্চিমবঙ্গ ও বাংলাদেশের হিন্দুরা বাতাসা প্রসাদ হিসাবে ব্যবহার করেন। অনেক মন্দিরে "হরির লুট" নামে বাতাসা প্রসাদ হিসেবে ছড়িয়ে দেওয়ার রীতি আছে।
ব্যবহার
সাধারণত পৌষ সংক্রান্তিতে কদমা, বাতাসা, তিলের খাজা বেশি খাওয়া হয়। মেলা, রথ প্রভৃতিতে বাতাসা অবিচ্ছেদ্য অনুষঙ্গ। লক্ষ্মীপুজাতেও এর ব্যবহার আছে।
সমস্যা
বাঙালির অতিথি আপ্যায়নে বাতাসার ব্যবহারের রীতি বেশ পুরনো। বিভিন্ন লেখকের গল্পে লেখায় এর পরিচয় পাওয়া যায়। পশ্চিমবঙ্গে প্রায় ২৫০০ কদমা বাতাসা ও নকুলদানা তৈরির ছোট ‘কারখানা’ রয়েছে। বর্ধমানের নীলপুর, মালদার হরিশ্চন্দ্রপুর, গড়িয়া-বেলেঘাটা, উত্তরবঙ্গের বালুরঘাটে প্রচুর কারিগর বাতাসা-নকুলদানা তৈরির সঙ্গে যুক্ত। ভাল চাহিদা থাকা সত্বেও বাতাসা-নকুলদানা-কদমাকে তেমন ভাবে বাজারজাত করায় সমস্যা আছে। তবে এই প্রাচীন কুটির শিল্পের হাল ফেরাতে পশ্চিমবঙ্গ রাজ্য সরকার আসরে নেমেছে। পশ্চিমবঙ্গ রাজ্য সরকার  ক্লাস্টার তৈরি-করে রপ্তানি করার বিভিন্ন পদক্ষেপ করার পরিকল্পনা নিয়েছে।
পরিকল্পনা
পশ্চিমবঙ্গ রাজ্যসরকারের খাদি গ্রামদ্যোগের উদ্যোগে ক্লাস্টার তৈরি করে কারিগরদের এক ছাদের তলায় এনে প্রথমে ছোটছোট ‘হাব’ তৈরি করার পরিকল্পনা নেওয়া হয়েছে। সেখানেই আধুনিক প্রযুক্তির ব্যবহারের প্রশিক্ষণ দেওয়া হবে কারিগরদের। উদ্যগতাদের অভিমত, ওড়িশা, উত্তরপ্রদেশে বাতাসা্‌ কদমা এবং দেশের দক্ষিণের রাজ্যগুলিতে নকুলদানার চাহিদা রয়েছে। হাবে তৈরি হওয়া কদমা নকুললদানা বাতাসা আধুনিক প্রযুক্তিতে প্যাকেটজাত করে রপ্তানি করার পরিকল্পনা নেওয়া হয়েছে। ফলত কারিগর ও ব্যবসায়ী, উভয় পক্ষই লাভবান হবেন বলে মনে করছেন খাদি গ্রামোদ্যোগের কর্তারা।
আরাস্ত ডায়ারগার্ড
আরাস্ত ডায়ারগার্ড (জন্ম:১৬ জুলাই ২০০০) একজন নামিবিয়ার ক্রিকেটার। তিনি ২০ ই আগস্ট ২০১৮ তে নামিবিয়া মহিলা ক্রিকেট দলের হয়ে তার মহিলা টি-টোয়েন্টি আন্তর্জাতিক অভিষেক হয়েছিল, মালাউয়ের বিপক্ষে, ২০১৮ বতসোয়ানা ক্রিকেট অ্যাসোসিয়েশন মহিলা টি-২০ সিরিজে। এটি নামিবিয়ার হয়ে প্রথম টি-টোয়েন্টি ম্যাচ ছিল।
কায়লানি লেই
কায়লানি লেই (Kaylani Lei; জন্মঃ ৫ই অগাস্ট, ১৯৮০) একজন ফিলিপিনো-চৈনিক বংশোদ্ভূত "মার্কিন পোর্নগ্রাফিক অভিনেত্রী" বা মার্কিন নারী যৌন শিল্পী।
প্রাথমিক জীবন
কায়লানি সিঙ্গাপুরে জন্মালেও তিনি তার বাল্যজীবন মার্কিন যুক্তরাষ্ট্রের ম্যাসাচুসেট্‌সে অতিবাহিত করেন।
কর্মজীবন
লেই যৌন শিল্পে প্রখ্যাত নির্মাতা কোম্পানি উইকেড পিকচার্সের একজন প্রাক্তন অভিনেত্রী।
কায়লানি প্রাপ্তবয়স্ক চলচ্চিত্রতে কাজ করা ছাড়াও একজন রেডিও জকি হিসেবেও কাজ করেন। তিনি উইথ কল্যাণী লেই নামের একটি অনুষ্ঠান পরিবেশন করেন। এছাড়াও তিনি বিভিন্ন কামুক ফোটোগ্রাফিতেও কাজ করেন।
ইন্টারনেট অ্যাডাল্ট ফিল্ম ডাটাবেজ অনুযায়ী তিনি ২০০ এর বেশি প্রাপ্তবয়স্ক চলচ্চিত্রে কাজ করেছেন; এগুলির মধ্যে বিউটিফুল, কল্যাণী আনলিজেড এবং স্পেস নাট ইত্যাদি উল্লেখযোগ্য।
২০১১ সালে, কমপ্লেক্স নামক একটি পত্রিকা "এশিয়ার সর্বকালীন প্রথম পঞ্চাশ উদ্দীপক অভিনেত্রী"র তালিকায় কায়লানি লেইকে ২৪ তম স্থান প্রদান করে।
ব্যক্তিগত জীবন
২০০৫ থেকে ২০০৬ সাল পর্যন্ত নিউজিল্যান্ড নিবাসী বয়রন কেল্লেহারের সঙ্গে কায়লানির প্রণয় ছিল।  ২০০৬ সাল পর্যন্ত তারা একসাথে বসবাসও করে।
থাং মুহান
থাং মুহান (汤慕涵, Tang Muhan; জন্ম: ৪ সেপ্টেম্বর ২০০৩) হলেন একজন চীনা সাঁতারু। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে চীনের প্রতিনিধিত্ব করেছেন এবং সাঁতারের নারীদের ৪×২০০ মিটার ফ্রিস্টাইল রিলে বিভাগে স্বর্ণ পদক জয়লাভ করেছেন।
লাঙ্গলঝাড়া ইউনিয়ন
লাঙ্গলঝাড়া ইউনিয়ন বাংলাদেশের খুলনা বিভাগের সাতক্ষীরা জেলার অন্তর্গত কলারোয়া উপজেলার একটি ইউনিয়ন।
ব্স্তান-'দ্জিন-লেগ্স-পা'ই-দোন-গ্রুব
ব্স্তান-'দ্জিন-লেগ্স-পা'ই-দোন-গ্রুব (১৬৪৫-১৭২৬) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় পে-গ্লিং-র্গ্যাল-স্রাস  উপাধিধারী লামা ছিলেন।
সংক্ষিপ্ত জীবনী
ব্স্তান-'দ্জিন-লেগ্স-পা'ই-দোন-গ্রুব ১৬৪৫ খ্রিষ্টাব্দে জন্মগ্রহণ করেন। তার পিতার নাম ছিল বোন-স্বিস-ছোস-র্জে-'ফ্রিন-লাস-দ্বাং-ছেন এবং মাতার নাম ছিল দ্বা-ছেন-ঝাল-র্ঙ্গো-বু-খ্রিদ-ল্হা-মো । ব্স্তান-'দ্জিন-'গ্যুর-মেদ-র্দো-র্জে  নামক চতুর্থ পে-গ্লিং-থুগ্স-স্রাস  উপাধিধারী লামা তার উল্লেখযোগ্য শিক্ষক ছিলেন। সায়ত্রিশ বছর বয়সে ব্স্তান-'দ্জিন-রাব-র্গ্যাসের পৃষ্ঠপোষকতায় তিনি স্প্যি-তো-খা  অঞ্চলে ফুন-ত্শোগ্স-রাব-ব্র্তান-গ্লিং  নামক তার শীতকালীন বাসভবন নির্মাণ করেন। উনষাট বছর বয়সে তিনি স্গাং-স্তেং-গ্সাং-স্ঙ্গাগ্স-ছোস-গ্লিং  বৌদ্ধবিহারটিকে সম্প্রসারণ করেন।
সজীব ওয়াজেদ
সজীব আহমেদ ওয়াজেদ জয় (জন্মঃ ২৭ জুলাই ১৯৭১) হলেন একজন বাংলাদেশী আইসিটি পরামর্শক এবং রাজনৈতিক ব্যক্তিত্ব। তিনি বাংলাদেশের বর্তমান প্রধানমন্ত্রী শেখ হাসিনার ছেলে এবং বাংলাদেশের জাতির জনক শেখ মুজিবুর রহমানের দৌহিত্র।
প্রাথমিক জীবন
জয় ২৭ জুলাই ১৯৭১ সালে, বাংলাদেশের স্বাধীনতা যুদ্ধ চলাকালে জন্ম নেন। তার বাবা এম এ ওয়াজেদ মিয়া, একজন খ্যাতনামা পরমাণুবিজ্ঞানী এবং মা শেখ হাসিনা বাংলাদেশের বর্তমান প্রধানমন্ত্রী। তার নানা জাতির জনক বঙ্গবন্ধু শেখ মুজিবুর রহমান। ১৯৭৫ সালে তার নানা শেখ মুজিবুর রহমান হত্যা হওয়ার পরে, জয় মায়ের সাথে জার্মানি এবং লন্ডন হয়ে ভারতে রাজনৈতিক আশ্রয় নেন।
ফলে তার শৈশব এবং কৈশোর কেটেছে ভারতে। নৈনিতালের সেন্ট জোসেফ কলেজ হতে স্নাতক করার পর যুক্তরাষ্ট্রের দ্য ইউনিভার্সিটি অব টেক্সাস এ্যট আর্লিংটন থেকে কম্পিউটার বিজ্ঞানে স্নাতক শেষ করেন। পরবর্তীতে হার্ভার্ড বিশ্ববিদ্যালয় থেকে লোক-প্রশাসন বিষয়ে স্নাতকোত্তর ডিগ্রি অর্জন করেন। বর্তমানে তিনি স্হায়ীভাবে মার্কিন যুক্তরাষ্ট্রের ভার্জিনিয়ায় বাস করছেন।
কর্মজীবন
২০১০ সালের ২৫ ফেব্রুয়ারি, জয়কে পিতৃভূমি রংপুর জেলা আওয়ামী লীগের প্রাথমিক সদস্যপদ দেয়া হয়।
তিনি একাদশ জাতীয় সংসদ ২০১৯ থেকে প্রধানমন্ত্রী শেখ হাসিনা এর অবৈতনিক তথ্য ও যোগাযোগ প্রযুক্তি উপদেষ্টা হিসেবে কর্মরত আছেন।
এর আগে আওয়ামীলীগের বিগত মেয়াদের সরকারে ২০১৪ সালেও প্রধানমন্ত্রীর অবৈতনিক উপদেষ্টা হিসেবে নিয়োগ পান বঙ্গবন্ধুর দৌহিত্র সজীব ওয়াজেদ জয়।
ব্যক্তিগত জীবন
জয় ২৬ অক্টোবর ২০০২ সালে মার্কিন নাগরিক ক্রিস্টিন ওয়াজেদকে বিয়ে করেন। তাদের একটি কন্যা সন্তান রয়েছে। তাদের সন্তানের নাম সোফিয়া ওয়াজেদ।
সমালোচনা
২০১৪ সালের ১৮ই নভেম্বর এক সভায় বিএনপির সমসাময়িক ভারপ্রাপ্ত মহাসচিব মির্জা ফখরুল ইসলাম আলমগীর জয়ের বেতন নিয়ে প্রশ্ন তুলে বলেন, “প্রধানমন্ত্রীর তথ্যপ্রযুক্তি উপদেষ্টা সজীব ওয়াজেদ জয় প্রতি মাসে এক কোটি ৬০ লাখ টাকা বেতন নেন। এই তথ্য তৎকালীন ডাক ও টেলিযোগাযোগ এবং তথ্য যোগাযোগ প্রযুক্তি মন্ত্রী লতিফ সিদ্দিকী ফাঁস করে দিয়েছেন। এ জন্য লতিফ সিদ্দিকীর মন্ত্রীত্বও কেড়ে নেওয়া হয়েছিল।” একই দিনে বিএনপির অপর এক নেতা আ স ম হান্নান শাহ বলেন, “সজীব ওয়াজেদ জয় মন্ত্রী পদমর্যাদায় প্রতি মাসে দুই লাখ ডলার বেতন নিচ্ছেন। এ রকম বেতন রাষ্ট্রপতিও পান না।”
২০২২ সালের ১লা ফেব্রুয়ারি গুলশানে বিএনপির চেয়ারপারসনের কার্যালয়ে আয়োজিত সংবাদ সম্মেলনে জয়ের বিরুদ্ধে লবিস্ট নিয়োগে সংশ্লিষ্টতার অভিযোগ তুলে সমসাময়িক বিএনপি মহাসচিব মির্জা ফখরুল ইসলাম আলমগীর বলেন, “বিএনপি সরকারের বিরুদ্ধে ২০০৪ থেকে ২০০৭ সাল পর্যন্ত ৩ বছরে সজীব ওয়াজেদ জয়ের সংশ্লিষ্টতায় ৯০ লাখ ডলার খরচ করে লবিস্ট নিয়োগ করেছিল আওয়ামী লীগ। বিএনপি জানতে চায়, সজীব ওয়াজেদ জয়ের ওই টাকার উৎস কী ছিল?” তিনি আরও বলেন, “লবিস্ট নিয়োগের প্রমাণ মার্কিন যুক্তরাষ্ট্রের সরকারি ওয়েব পেজে আছে। বিএনপি জানতে চায়, সজীব ওয়াজেদ জয়ের ওই টাকার উৎস কী ছিল। কীভাবে ওই টাকা বাংলাদেশ থেকে আমেরিকায় গিয়েছিল?”
হিমাচল প্রদেশ ক্রিকেট দল
হিমাচল প্রদেশ ক্রিকেট দল ভারতের হিমাচল প্রদেশ রাজ্যে অবস্থিত একটি ঘরোয়া ক্রিকেট দল। এটি ১৯৮৫-৮৬ মৌসুম থেকে রঞ্জি ট্রফিতে প্রতিদ্বন্দ্বিতা করেছে। বিজয় হাজারে ট্রফির ২০২১-২২ সংস্করণ জিতে তারা তাদের প্রথম ঘরোয়া ট্রফি জিতেছে।
খেলার ইতিহাস
হিমাচল প্রদেশ ১৯৮৫-৮৬ এবং ১৯৮৭-৮৮ উভয় মৌসুমে তাদের পাঁচটি ম্যাচই এক ইনিংস ব্যবধানে হেরেছে। ১৯৯০-৯১ সালে সার্ভিসেসকে এক উইকেটে পরাজিত করার সময় তারা প্রথমবারের মতো জিতেছিল। ২০০৬-০৭ সালে হিমাচল প্রদেশ রঞ্জি ট্রফির প্লেট গ্রুপ জিতেছিল, ফাইনালে উড়িষ্যাকে পরাজিত করে গ্রুপ পর্যায়ে শীর্ষে থেকে।
২০১৮-১৯ মৌসুমের পর হিমাচল প্রদেশ ২০২টি রঞ্জি ট্রফি খেলা খেলে ৩৭টি জয়, ৮৬টি পরাজয় এবং ৭৯টি ড্র করে।
হিমাচল প্রদেশের বেশিরভাগ স্থানীয় খেলাগুলো ধরমশালার হিমাচল প্রদেশ ক্রিকেট সংস্থা স্টেডিয়ামে খেলা হয়।
২০১৬-১৭ রঞ্জি ট্রফি প্রতিযোগিতায়, ২৮ অক্টোবর ২০১৬ তারিখে হিমাচল প্রদেশ প্রতিযোগিতায় হায়দ্রাবাদের বিরুদ্ধে ৩৬ রানে অল-আউট হয়ে তাদের সর্বনিম্ন স্কোরের রেকর্ড করেছিল।